Praćenje parametara ponašanja prilikom online kupovine, kao što su na primer broj klikova ili stopa konverzije, mogu dati dobru ideju trgovcima o tome šta bi trebalo optimizovati u procesu online plaćanja. Pokazalo se, na primer, da uključenje tri najpopularnije alternativne metode plaćanja, može povećati konverziju i do 30%. Servisi, kao što je onaj koji nudi ClickTale idu znatno dublje. Uz „heatmap“ analizu i druge moćne alate, puno je lakše razumeti ponašanje internet kupaca. Novija istraživanja su uključila i druge metode koji se mogu izuzetno uspešno primeniti, kao što je mogućnost „analize neprijatnosti“.\nIT stručnjak Jeffrey Jenkins sproveo je istraživanje o tome kako se negativne emocije – bes, frustracija, zbunjenost – mogu otkriti kroz pokrete miša. Prema istraživanju njegovog, „Brigham Yound“ univerziteta sa temom „Kako prepoznati emocije kroz pokrete miša„, uznemirenost i zbunjenost potrošača se manifestuje time što pokreti miša postanu neprecizni i isprekidani. Donekle kontra-intuitivno, uznemieni potrošači često pomeraju miša nešto sporije… Cilj istraživanja je bila obrada dovoljne količine takvih podataka kako bi se mogao doneti precizan zaključak, koji bi potencijalno mogao imati niz praktičnih implikacija za web programere koji žele da umanje ili, još bolje, eliminišu procese koji dovode do negativnih emocija kupaca.\n„Uvek je bilo veoma teško proceniti kada je korisnik postao frustriran što je dovelo do toga da se više nikada nije vratio na sajt.“ – kaže Jenkins. „Ako smo u stanju da osetimo negativnu emociju korisnika, možemo prilagoditi sajt tako da eliminiše stres korisnika ili mu ponudi pomoć.“\nTehnologija je već patentirana i implementirana od strane jedne lokalne startap kompanije koja jedina poseduje licencu. Kako će se ona dalje razvijati i kako može biti iskorišćenja u internet trgovini, ostaje da se vidi, ali uzevši u obzir opšti trend „API-zacije“ plaćanja, možemo lako zamisliti scenario u kome se ovakva tehnologija uključuje u pluginove za poznate e-commerce šopove.\nKao rezultat svega ovoga, trgovci će dobiti mogućnosti preciznijeg razumevanja svih aspekata ponašanja kupaca prilikom plaćanja, posebno onih koja dovode do negativnih emocija. Koliko kupce nervira to što se stranica sporo učitava? Da li kupce dovodi u nedoumicu situacija kada se redirektuju na „tuđe“ stranice kako bi uneli kartične podatke? Da li je frustracija neizbeđna kada sajt ne nudi tražene metode plaćanja ili oni nedovoljno dobro funkcionišu? Kakve su reakcije na 3D Secure transakcije? Svako od navedenih pitanja, može dovesti do povećanja nezadovoljstva i u krajnjoj instanci – do odustajanja od plaćanja – a to je poslednja stvar koju trgovci žele! Bolje razumevanje i aktivni uvid može biti samo prednost, posebno kada se radi o optimizaciji konverzije koja ima najveći uticaj na prihode trgovca.\nStrategija „mobile first“ se fokusira na optimizaciju tokova plaćanja i bolje razumevanje specifičnosti kupovine kroz mobilne uređaje. Da li će studija slična gore navedenoj biti primenjiva kroz vođenje računa o pokretima prstiju na ekranima osetljvim na dodir, ostaje da se vidi (mada već postoje naznake da će to biti moguće).


NovaEnergija.net » elektronsko poslovanje elektronsko poslovanje – NovaEnergija.net\nHome Tags Posts tagged with "elektronsko poslovanje"\nSudbina pečata u Srbiji biće zapečaćena\nVlada Srbije usvojila je predlog izmena Zakona o privrednim društvima, kojim se ukida obavezna upotreba pečata u poslovanju privrede. Izmenama se propisuje da se privrednom društvu ne može uvesti obavezna upotreba pečata u poslovnim pismima i drugim dokumentima.\nPočetkom primene zakona, prestaju da važe i odredbe koje pravna lica obavezuju na upotrebu pečata i u 12 drugih zakona.\n“Ovom odlukom Vlade Srbije otklanja se još jedan nepotreban administrativni teret za pravna lica, što će značajno uticati na unapredjenje privrednog ambijenta, poboljšanje pozicije Srbije na rang listi Svetske banke o uslovima poslovanja (Doing Business) i što je najvažnije, na promenu svesti kod privrednika, ali i opšte slike Srbije u svetu”, navodi se u saopštenju posle sednice Vlade Srbije.\nVlada je ocenila da će tom odlukom pravna lica postepeno moći da predju na elektronsko poslovanje koristeći elektronska dokumenta i potpise, elekronsku razmenu podataka, kao i elektronski arhivirana dokumenta.\nNakon što je Vlada usvojila predlog zakona ostaje da ga još izglasa i Skupština.\nSudbina pečata u Srbiji biće zapečaćena was last modified: May 26th, 2018 by Ivana Karanović\nKraj administracije kakvu poznajemo: Uskoro bez papira, šaltera i pečata\nMinistarka Ana Brnabić je najavila da bi do kraja godine trebalo da budu usvojena dva važna zakona o elektronskom poslovanju i elektronskoj upravi. – Cilj je da papiri, šalteri, pečati…\nUčestvujte u javnoj raspravi o Nacrtu zakona o elektronskom dokumentu, elektronskoj identifikaciji i uslugama od poverenja\nMinistarstvo trgovine, turizma i telekomunikacija objavilo je javni poziv za učešće u javnoj raspravi o Nacrtu zakona o elektronskom dokumentu, elektronskoj identifikaciji i uslugama od poverenja u elektronskom poslovanju. Javna…\nFB live polako postaje alatka uz pomoć koje se govori i o vrlo ozbiljnim i značajnim temama. Sinoć je srpska internet zajednica imala priliku da prati live razgovor na temu…\nMeđunarodna konferencija o elektronskoj trgovini i elektronskom poslovanju “E-trgovina 2016”\nKonferencija E-trgovina 2016 održaće se tradicionalno na Paliću od 20. do 22.04.2016. godine. E-trgovina je najveći skup o e-poslovanju u Srbiji, posvećen praćenju nastanaka i razvoja domaćeg i regionalnog e-commerce i…\nCrno-beli svet: Šta se krije iza najnovijeg trenda na društvenim mrežama?\nGarancije porekla energije – “Zelena” energija\nDa li je usled korone tradicionalna kupovina ugrožena?


Belgija « Countries « Poslovno Udruženje - Pumed\nIQ CARD – NOVE BENZINSKE STANICE U BELGIJI I BUGARSKOJ\nIQ CARD je proširio mrežu svojih stanica za snabdevanje gorivom sa 9 stanica u Bugarskoj i 300 stanica u Belgiji. Nakon poslednjeg proširenja mreže, u sistemu IQ CARD-a su 3652 stanice u Evropi. Spisak stanica za snabdevanje gorivom možete pogledati OVDE. Podsećamo vas da Udruženje već dugi niz godina ima odličnu saradnju sa IQ cardom […]\nPODSEĆAMO: NE KORISTITI BELGIJSKE DOZVOLE NA RELACIJI SRB-UK-SRB\nKako srpski prevoznici koriste belgijske dozvole iako je po odredbama Sporazuma o stabilizaciji i pridruživanju za prevoze između Srbije i Ujedinjenog Kraljevstva tranzit liberalizovan, Udruženje se ponovo obratilo kolegama u Belgiji sa molbom da se ovaj problem hitno reši.\nPOVEĆANJE CENE PUTARINE U BELGIJI\nPočev od 1. jula 2022. godine u primeni će biti novi cenovnik putarine u Belgiji.\nOBJAŠNJENJE NAČINA VRAĆANJA POJEDINAČNIH BELGIJSKIH DOZVOLA NA IME VREMENSKIH DOZVOLA PREVOZNICIMA\nKako smo vas izvestili, Ministarstvo građevinarstva, saobraćaja i infrastrukture je nakon junske revizije, prevoznicima kojima su na ime vremenskih dozvola oduzete pojedinačne dozvole (a vremenske nisu dobijene od strane belgijskog ministarstva) na plan vratilo po deset pojedinačnih dozvola za svaku vremensku.\nNOVE CENE PUTARINA U BELGIJI\nPoštovani članovi, obaveštavamo vas o promenama cene putarina u Belgiji.\nOBAVEŠTENJE O KORIŠĆENJU TRANZITNIH BELGIJSKIH POJEDINAČNIH DOZVOLA\nBelgija Ujedinjeno Kraljevstvo\nZbog problema sa sprovođenjem Sporazuma o stabilizaciji i pridruživanju i liberalizovanom tranzitu za prevoze između Srbije i UK, naročito prilikom kontrola u Belgiji, MGSI je donelo odluku o prihvatanju belgijskih dozvola iskorišćenih u tranzitu.


Ljudi koji se osećaju mlađima nego što jesu imaju veći osećaj blagostanja, bolje kognitivne funkcije, manje upalnih procesa i manji rizik od hospitalizacije; štaviše, žive duže od svojih vršnjaka koji se ne osećaju tako. U svom časopisu “Psihologija i starenje “, Američko psihološko udruženje objavilo je jednu nemačku studiju koja, pored navedenih nalaza, sugeriše potencijalnu vezu između subjektivnog osećaja mlađe dobi i zdravlja: kod osoba u srednjim i starijim godinama, taj osećaj može da ima zaštitni efekat od uticaja stresa.\nStručnjaci Nemačkog centra za gerontologiju analizirali su trogodišnje podatke 5.039 učesnika studije o starenju stanovnika Nemačke (starijih od 40 godina). Studija je pratila subjektivno opažanje stresa, kao i ocene funkcionalnog zdravlja - koliko su osobe ograničene u svakodnevnim aktivnostima kao što su hodanje, oblačenje, kupanje… Učesnici su, takođe, odgovarali na pitanje: koliko se subjektivno osećaju mladima ili starima? U proseku, učesnici koji su prijavljivali više životnih stresova, tokom tri godine istraživanja doživeli su nagli pad funkcionalnog zdravlja, a veza između stresa i opadanja funkcionalnog zdravlja bila je jača kod hronološki starijih učesnika. Pokazalo se, međutim, da subjektivni osećaj “mladosti” pruža određenu zaštitu. Među ljudima koji su se osećali mlađima nego što hronološki jesu, veza između stresa i opadanja funkcionalnog zdravlja bila je slabija, dok je taj zaštitni efekat bio najjači među najstarijim učesnicima studije.\nRezultati istraživanja ukazuju na to da bi određene intervencije koje imaju za cilj da pomognu ljudima da se osećaju mlađima mogle da smanje štetu uzrokovanu stresom i da poboljšaju zdravlje starijih osoba. Potrebno je, međutim, daljim studijama utvrditi koje vrste intervencija bi u tom smislu imale najbolje efekte. Jedna od ideja je i kampanja slanja poruka za suzbijanje negativnih stereotipa o starenju, a stovremena promocija pozitivnih pogleda na starenje. Pored toga, opšte intervencije za smanjenje stresa i obuka za upravljanje stresom mogle bi da spreče funkcionalni gubitak zdravlja kod starijih ljudi.\nAutori studije takođe napominju da novim istraživanjima treba utvrditi idealan raspon između subjektivne i hronološke starosti, zato što su neke prethodna studije pokazale da je korisno osećati se mlađim do određene mere, ali da se ta korist smanjuju kod prevelikog jaza između subjektivne i hronološke starosti.


NEKA PREGOVARAČKA POGLAVLJA ZA PRISTUP EU MOGLA BI BITI I OTVORENA I ZATVORENA DO KRAJA GODINE: SRPSKO ZAKONODAVSTVO MOGLO BI DA BUDE USAGLAšENO SA EVROPSKIM DO 2018. GODINE\nŠef pregovračkog tima za vođenje pregovora o pristupanju Srbije EU Tanja Miščević izjavila je danas da je Srbija najbolje pripremljena za vođenje pregovora i da se nada da će do kraja godine biti otvorena i zatvorena određena poglavlja u pregovorima sa EU.\n"Kakva god da je politička odluka država članica, spremamo se da sve što uradimo daje tehničku podršku čitavom procesu pregovora kako bismo promenili stvari ovde, kod kuće, i za nas", rekla je Miščević na konferenciji "Srbija na putu evropskih integracija - skrining i posle skrininga".\nOna je navela da je skrining, koji je završen prošle nedelje, tek prvi u procesu pregovora za članstvo i da je pokazao pravu sliku šta Srbija jeste danas i kakvi su joj strateški koraci dalje, i naglasila da postoji politička podrška za proces integracija.\nOna je navela da očekuje da Srbija do kraja godine dobije sve izveštaje sa skrininga, navodeći da je to početak veoma ozbiljnog posla i da Srbija od EU očekuje pomoć na tom putu.\nŠef Delegacije EU u Srbiji Majkl Devenport izjavio je da je skrinig uspešno završen, izrazivši nadu da će do kraja godine biti otvorena i prva poglavlja u pregovorima sa EU.\n"Veliki značaj imaju poglavlja 23 i 24 koja se tiču vladavine prava i ona se nalaze na samom vrhu spiska poglavlja koji će nadamo se biti otvorena i tokom 2015. godine", rekao je.\nGovoreći o završenom skriningu, Devenport je rekao da je on važan u smislu boljeg razumevanja obe strane - šta treba da se uradi u smislu usklađivanja domaćeg zakonodavstva sa pravnim tekovinama EU.\nKako je naveo, u EU postoji snažna posvećenost proširenju koje će uključiti zemlje iz regiona i da sve zemlje treba da budu pripremljene u naredne dve, tri godine za signale koji će dolaziti iz Unije.\nMinistarka bez portfelja zadužena za evropske integracije Jadranka Joksimović ocenila je da ima još puno posla, ali da se Srbija korak po korak približava EU i na osnovu dosadašnjih rezultata izrazila očekivanje da će Srbija tokom godine otvoriti prva poglavlja u pregovorima sa EU.\nOna je navela da Srbiju u narednih nekoliko godina čeka puno posla, ali da veruje da će i pored prepreka koje će se pojavljivati na tom putu, a uz pomoć EU, do 2018. godine Srbija uskladiti zakonodavstvo sa evropskim, nakon čega sledi proces priprema za članstvo koji će trajati nekoliko godina.\nIzvor: Tanjug, 31.03.2015.


Subvencije za poljoprivrednike - Ozon Media\nSremska Mitrovica – Vlada Srbije usvojila je, na predlog Ministarstva poljoprivrede, Uredbu o raspodeli podsticaja u poljoprivredi i ruralnom razvoju za 2014. godinu u skladu sa Zakonom o podsticajima.\nSredstva će se raspoređivati za direktna plaćanja u odgovarajućim maksimalnim iznosima za podsticajne mere ruralnog razvoja i za posebne podsticaje.\nBudžet Ministarstva poljoprivrede za 2014. iznosi 45,4 milijardi dinara od cega je 91 odsto namenjen subvencijama. Od ukupnih podsticaja koje Republika Srbije daje, 43 odsto izdvaja se za podsticaje u poljoprivredi.\nTakozvanom krovnom uredbom o trošenju agrarnog budžeta, predviđeno je da poljoprivrednici dobiju 6.000 po hektaru i dodatnih 6.000 uz prikazivanje računa.\nZa razliku od prethodne godine poljoprivrednici će, osim dizel goriva, moći da kupuju i seme i mineralno đubrivo (uz prikazivanje računa).\nIznosi će biti precizirani Pravilnikom koji će u najskorijem periodu biti sačinjen.\nUredbom je predviđeno povećanje podsticaja u stočarskoj proizvodnji – za tov jagnjadi sa 1.000 na 2.000 dinara po jagnjetu, za priplodne ovce i koze sa 4.000 na 7.000 dinara, za priplodne krmače sa 4.000 na 5.000.Povećana su i sredstva namenjena razvoju pčelarstva. Predviđen i nastavak finansiranja poljoprivrednih stručnih službi i mladih savetodavaca.\nUsvajanje Uredbe o raspodeli podsticaja u poljoprivredi i ruralnom razvoju za 2014. godinu omogućava isplatu svih subvencija i premija u poljoprivredi i ruralnom razvoju tokom ove godine.\nOvih dana počeće i isplata zaostalog duga poljoprivrednicima.\nNemačka teletina iz Srbije\nIsključenje struje za SREDU\nVlada SRB Najavljena pomoć Udruženju barova i noćnih klubova


Nova pobeda juniora u večitom derbiju! - KK Crvena zvezda\nNova pobeda juniora u večitom derbiju!\nJuniori Crvene zvezde pobedili su ekipu Partizana u zaostaloj utakmici 16.kola Roda lige Srbije rezultatom 76:75 (17:19,16:19, 21:14, 22:23).\nU izuzetno uzbudljivoj i dramatičnoj utakmici odlučujući poen dve sekunde pre kraja postigao je Vujičić sa linije slobodnih bacanja i time zaključio seriju crveno-belih od 7-0 u finišu utakmice u kojoj su učestvovali i Šaranović sa 2+1 i Matović koji je ubacio trojku.\nNajefikasniji kod crveno-belih bio je Branković sa 13 poena, Vujičić je dodao 12 uz 7 asistencija i 5 skokova, po 11 su ubacili Šaranović i Matović. KK Crvena zvezda : Vukas 10, Gačić, Radaković4, Vujičić 12, Mihailović 4, Vudragović, Šaranović 11, Topić 3,Matović 11, Topalović 8, Radojević, Branković 13.\nCrveno-beli su ovom pobedom napravili veliki korak ka drugom mestu pred doigravanja, a na tabeli imaju skor 17-4 i predstoji im do kraja regularnog toka da odigraju još jednu utakmicu protiv ekipe Mege.


Svakog proleća, naučnici gacaju kroz blato i visoku travu Luizijane u potrazi za skrivenim gnezdima ptica koje su velike kao ljudska šaka. Njihov cilj je da utvrde da li je ogromno izlivanje nafre koje se dogodilo u Meksičkom zalivu nanelo štetu stvorenjima koja čak ni ne žive u toj vodi.\nPogledajte i: Naftna mrlja u Velikom bačkom kanalu\nPet godina nakon najtežeg izlivanja nafte u istoriji Sjedinjenih Američkih Država, prvi izveštaji ovih i drugih istraživanja ukazuju da se ekološka šteta razvila na neočekivane načine. Naučnici navode da katalogizacija onoga šta to predstavlja za budućnost Zaliva postaje sve kompleksnija kako vreme odmiče.\nMeđu rogozinom i travom u zalivskim slanim močvarama, na primer, naučnici su napravili iznenađujuće otkriće - dve godine nakon izlivanja, livade koje je uništila sapunjava nafta sada su manje bogate muvama, cvrčcima, paucima i morskim vrapcima koji jedu sve te životinje, za razliku od delova koje nije dotakla nafta.\nSaznajte i: Najveća naftna platforma na svetu počela sa radom\n"Nema sumnje da je naftom natopljena zemlja značajno smanjila gustinu populacije vrabaca. Uspeh gnezda na njima je bio očajan", navodi Stefan Voltman, docent biologije na Državnom univerzitetu Ostin Pej u Tenesiju. Mnoga močvarna stvorenja nikada nisu došla u dodir sa izlivenom naftom, tako da je veza između izlivanja i njihove sudbine još uvek nejasna. Neki naučnici smatraju da su insekti koji su važni za ostale životinje ugušeni uljanim ostacima koji oslobađaju toksična isparenja.


Tanjug 12. maja 2021. 16:09\nBERLIN – Nemačka policija privela je više od 10-ak muškaraca u tri nemačka grada osumnjičenih da su kamenjem oštetili sinagogu, palili izraelske zastave i podmetnuli požar na spomen obeležje jevrejske molitvene kuće uništene tokom nacistickih pogroma 1938. godine.\nNemački političari osudili su tri odvojena incidenta kao antisemitske napade, koji su se poklopili sa eskalacijom nasilja između izraelske vojske i palestinskih ekstremista u pojasu Gaze, preneo je Rojters.\nPolicija je saopštila da su tri muškarca u ranim 20-im godinama privedena sinoć i puštena nakon što su priznali da su bacali kamenje na prozor sinagoge u Bonu i palili izraelsku zastavu.\nOsumnjiceni su policiji rekli da ih je nasilje u Gazi i Izraelu motivisalo da bacaju kamenje na sinagogu.\nU Minsteru, na severozapadu Nemačke, policija je saopštila da je privela 13 muškaraca koji su se okupili ispred sinagoge i palili izraelske zastave.\nOni su optuženi za održavanje ilegalnog javnog skupa.\nArmin Lašet, premijer države Severna Rajna-Vestfalija gde se incident dogodio, rekao je da oni neće toleristai antisemitizam.\nU Dizeldorfu, napadači su zapalili vreću za smeće na kamenu postavljenom u spomen na Veliku sinagogu koja je uništena tokom Kristalne noći, kada je opljačkana i uništena jevrejska imovina širom nacističke Nemacke i Austrije novembra 1938. godine.\n„Ova antisemitska mržnja je sramota“, izjavila je ministarka pravosuđa Kristine Lambreht i dodala da sinagoge i jevrejske lokacije treba dobro da budu zaštićene.


Poziv školama za uključenje u projekat Zelena revolucija – NTVIC\nObavještavamo osnovne škole FBiH da je trenutno u početnoj fazi projekt pod nazivom „Zelena revolucija“, tokom kojeg će se vršiti edukacija i usvajanje navika o pravilnom odlaganju, reciklaži i mogućnostima ponovne upotrebe e-otpada, za učenike osnovnih škola širom Federacije Bosne i Hercegovine.\nU projektu će učestvovati prvih 100 škola, koje se prijave putem online obrasca na web stranici: www.zeos.ba ili klikom ovdje, najkasnije do 11. februara 2022. godine.\nProjektne aktivnosti će u školama vršiti nastavno osoblje svake pojedinačne škole, a prvi online zajednički sastanak sa koordinatorima je planiran online 16. februara 2022. godine. Od škola se očekuje angažman za provođenje pripremljenih prezentacija u svim razredima, podjelu dostavljenih letaka i plakata, organizovanje jedne radionice za izradu predmeta od e-otpada na nivou škole, podsticanje učenika na pravilno odlaganje e-otpada u toku trajanja projekta, te objavu fotografija projektnih aktivnosti ili radova djece i teksta na svojim društvenim mrežama, te web stranici.\nZa sve dodatne informacije stojimo na raspolaganju putem telefona: +387 33 628 606 ili putem e-maila projekti@zeos.ba.


DISKIMINACIJA: Ministarstvo odbrane zabranilo deljenje paketića deci za svetog Nikolu! | Vesti Dana\nVojni sinikat Srbije ogorčen je odlukom ministarstva odbrane da ne dozvole deljenje paketića deci na svetog Nikolu, a sindikat u svom saopštenju optužuje državu za diskriminaciju.\nI pored toga što nije izvršilo svoju obavezu da deci pripadnika Vojske Srbije, starosti do 15 godina, isplati novogodišnju čestitku, Ministarstvo odbrane, je ovaj put otišlo korak dalje u nepoštovanju pripadnika vojske jer nije dozvolilo reprezentativnom Vojnom sindikatu Srbije, da u sali Doma Garde na Topčideru dana 22. i 23. decembra održi dve pozorišne predstave za oko 800 mališana i uz Deda Mraza im podeli novogodišnje paketiće- navodi se u saoptenju Vojnog sindikata Srbije.\nKako VSS ističe ovo je još jedan vid diskriminacije koje Ministarstvo odbrane na čelu sa ministrom Vulinom sprovodi nad pripadnicima Vojske Srbije, a ovaj put i nad članovima njihovih porodica. U vezi sa ovim činom diskriminacije pokrenućemo postupak sudske zaštite.\nPredstavnici Vojnog sindikata Srbije najavili su da će uprkos zabrani organizovati deljenje paketića i to ispred zgrade minsitarstva odbrane Republike Srbije.\nZbog ovakvog diskriminatorskog ponašanja Ministarstva odbrane, novogodišnju predstavu i dodelu paketića organizovaćemo narednih dana ispred zgrade Ministarstva odbrane, a iskoristićemo tu priliku i pozvati ministra da ispravi svoju grešku i sam se priključi ovoj akciji, koja ima za cilj da decu naših kolega učini srećnijim – zaključuju u VSS.


Zainteresovani treba da pošalju svoje biografije i predlog rešenja postavljenog zadatka (prezentacija u programu Power Pointu sa maksimalno 15 slajdova) i, ukoliko postoji, propratni materijal na adresu: hr.serbia@rs.ey.com do 1. novembra 2014, u 17.00h. Kompletna prijava može biti na srpskom ili engleskom jeziku, prema slobodnom izboru učesnika.\nPrijavljeni timovi imaće mogućnost konsultovanja, a konsultacije će biti održane 24. oktobra 2014, u EY kancelariji u Beogradu, u periodu od 10.00h do 15.00h. Zainteresovani treba da pošalju prijavu za konsultacije najkasnije do 20. oktobra na: hr.serbia@rs.ey.com.\nJedan od ključnih prioriteta uspešne konsultantske kompanije je razvoj mladih i talentovanih ljudi, pa tako EY najavljuje da će takmičenje održati 4. decembra u zgradi Rektorata Univerziteta u Beogradu.\n„Smatramo da je veoma važno da studenti tokom studija dobiju priliku da testiraju svoja znanja na ovakav način i da steknu priliku da obave praksu u kompaniji kao što je EY. Ponosna sam što mi u EY-u po drugi put pružamo priliku studentima da pokažu svoje sposobnosti u rešavanju postavljenog problema studije slučaja. Cilj ovog takmičenja jeste da uočimo talente i ponudimo im saradnju. Pored toga, želimo da studenti revizorsko- konsultantsku kompaniju EY prepoznaju kao odlično mesto za postavljanje temelja kada je iskustvo u pitanju“ – Sonja Jovanović, HR direktor kompanije EY.\nOvaj, napredni metod edukacije daje mogućnost studentima da se upoznaju i da analiziraju realne probleme preduzeća kao i situacije u kojima mogu da se nađu pojedinci koji su neposredno uključeni u poslovanje. Samim tim, revizorsko-konsultantska kompanija EY nudi priliku da pet prvoplasiranih timova takmičenja konkuriše za EY stipendije do kraja studija i dodatno steknu iskustvo tokom dva meseca prakse u odeljenju po sopstvenom izboru.\nTročlani timovi koji žele da učestvuju na takmičenju treba da pošalju biografije na srpskom ili engleskom jeziku i na taj način se kvalifikuju za učešće u studiji slučaja na hr.serbia@rs.ey.com\nTagovi: business case competition, case study competition, Ernst&Young, rešavanje studije slučaja, Sonja Jovanović, studentsko takmičenje\nEY Business Case Competition - šansa za buduće lidere


Nove cijene polaganja vozačkih ispita u BiH za sve kategorije – Glas TK – Vaše najdraže novine\n“U svom mišljenju iz resornog ministarstva RS-a navode ‘da finansijski segment ne bi trebao biti obuhvaćen ovom odlukom’. Nakon što su sva dostavljena mišljenja analizirana i razmotrena u Ministarstvu, pripremljen je tekst Nacrta odluke koji je bio u postupku javnih konsultacija do 30. septembra ove godine. Svi učesnici javnih konsultacija pozdravili su i podržavaju donošenje predmetne odluke te čak predlažu veće vrijednosti u odnosu na minimalne budžetske elemente vrijednosti nastavnog časa predložene odlukom. Nacrt odluke je upućen na mišljenje Ministarstvu finansija i trezora BiH i Uredu za zakonodavstvo Vijeća ministara BiH. Naredni korak, nakon pribavljanja mišljenja navedenih institucija je upućivanje teksta Prijedloga odluke Generalnom sekretarijatu Vijeća ministara BiH radi razmatranja i usvajanja predmetne odluke”, pojasnili su nam iz Ministarstva prometa i komununikacija BiH.\n← Suđenje bivšem direktoru KUIP-a TK Besimu Durakoviću i ostalim: Duplikati policijskih znački nabavljenih iz Srbije\nKošarkašice RMU Banovići u Tuzli ‘zamrzle’ Jedinstvo na 67 poena →


EP: Srpkinje znaju šta im je činiti sa Bugarkama!\n"Može da bude opasno ako ne shvatimo ozbiljno Bugarsku!" Odbojkašica Srbije Maja Ognjenović, pred četvrtfinalni meč Evropskog prvenstva protiv Bugarske, rekla je da ozbiljno treba da shvate rivala. Srbija u sredu igra četvrtfinalni duel na Evropskom prvenstvu, a Maja Ognjenović navodi da taj meč mora da bude drugačiji od onog u grupnoj fazi.\nUtorak, 03.09.2019. | 21:37\nOdbojkašice Srbije sastaće se u četvrtfinalu Evropskog prvenstva sa selekcijom Bugarske. To je tim koje su izabranice selektora Zorana Terzića već pobedile na ovom šampionatu u grupi, ali tek pošto su izgubile prvi set.\nMaja Ognjenović smatra da Srbija mora maksimalno ozbiljno da pristupi tom duelu, bez obzira na pobedu koju su ostvarili u drugoj rundi takmičenja.\n"Sigurno da je meč sa Bugarskom od posebnog značaja. Bugarke su nam dobro poznat protivnik. Može da bude opasna stvar ako ih neozbiljno shvatimo, jer smo ih u grupi prilično lako savladale, izuzev prvog seta. Mislim da treba da budemo maksimalno ozbiljne i pripremljene dočekamo tu utakmicu", rekla je Ognjenović.\nOna je navela da moraju mnogo bolje da počnu meč, kao i da je njihova igra napredovala od prvog duela na prvenstvu.\n"Imaju dobre individualce i najveća opasnost preti od Elice Vasileve i srednjih blokera, koji dobro odrađuju posao. Mislim da ima dosta stvari koje treba da se poprave ako gledamo prvi meč. Dobro su nas pročitale, ali verujem se da ćemo biti dosta jače i bolje i nadam se u prolasku u polufinale", navela je iskusna Maja Ognjenović.\n(A) Srbija - Bugarska 16.00\n(B) Turska - Holandija 18.30\n(C) Italija - Rusija 18.00\n(D) Poljska - Nemačka 20.30\nNEDELJA, 8. septembar - Ankara


Kvinta: Štetne odluke Dodika - Svet - Dnevni list Danas\nPočetna » Svet » Kvinta: Štetne odluke Dodika\n4Piše: FoNet 25. februara 2020. 14.20\nU zajedničkoj izjavi zemalja Kvinte, SAD, Velike Britanije, Italije, Francuske i Nemačke o situaciji u Bosni i Hercegovini, koju prenosi Ministarstvo spoljnih poslova Nemačke, se navodi da su „BiH potrebne funkcionionalne institucije kako bi mogla napredovati na svom reformskom putu u pravcu Evropske unije i ostvariti ekonomsku integraciju“.\n„Pri tome je poštivanje načela pravne države ključni element, pri čemu Ustavni sud predstavlja centralnu instituciju“, prenosi Dojče vele.\n„S obzirom na to da izazove pred kojima Bosna i Hercegovina stoji, međunarodne ustavne sudije, koje je u skladu s bosanskim ustavom imenovao predsednik Evropskog suda za ljudska prava, i dalje imaju važnu funkciju.“\n„Odluke Ustavnog suda su konačne i obavezujuće, kao što piše i u Ustavu zemlje“, ističe se u izjavi.\nS obzirom na to, mi smatramo da su odluke Milorada Dodika da blokira trgovinu unutar zemlje i rad bosanskih institucija, te da dovede u pitanje teritorijalni integritet Bosne i Hercegovine, vrlo štetne za razvoj Bosne i Hercegovine i za njeno približavanje Evropskoj uniji.\nNužne reforme, pre svega kada je reč o vladavini prava i o socio-ekonomskom području, jednako kao i nužnost da se što pre reši pitanje održavanja lokalnih izbora u Mostaru, na taj se način svesno odgađaju na neodređeno vreme“, navodi se u zajedničkoj izjavi zemalja Kvinte koje je DW-u dostavilo nemačko Ministarstvo spoljnih poslova.\nKvinta je neformalna grupa za donošenje odluka i nastala je kao „direktorijum“ različitih subjekata kao što su NATO i G7/G20. Prvi sastanci ove grupe su se dogodili osamdesetih godina prošlog stoleća, a članice raspravljaju o svim važnim međunarodnim političkim pitanjima.\nBiH, kvinta, Milorad Dodik, Republika Srpska\nTitovo Jajce kaže:\n25. februara 2020. u 14.49\nOvaj Mile je najveci remetilacki faktor na Balkanu.Covjek opasnih namjera.Treba ga zaustaviti cim prije.Ne zato sto bi on nekoga poveo u rat,msm da ne bi puno ljudi ratovalo za njega i njegovo bogatstvo,osim polu i nepismenih,vec sto ne dozvoljava da BiH krene dalje.sto tavori,a sigurno ce tavoriti i okolne zemlje.Nema tu naprijed ni za koga,bas zbog ovakvih.\nMilorade care mi te volimo,boljeg od tebe nema u Srpskom narodu.Drzi se s tobom smo.\n25. februara 2020. u 17.49\nDodik mi uopšte nije simpatičan, ali morate mu odati priznanje na njegovoj hrabrosti da se suprostavi zapadu, odnosno da brani interese Rep. Srpske. Svakako bi mu mnogo lakše bilo da je poslušan i da izvršava sve naloge iz Vašingtona i Berlina, što je i radio kada je uz njihovu pomoć došao na vlast. Uprkos žestokim pritiscima zapada uspeo je da opstane na vlasti više od 10 godina, što u Srbiji i ostalim balkanskim zemljama nikome nije pošlo za rukom. Iako je samo entitet, zahvaljujući Dodiku, Rep. Srpska ima više samostalnosti od Srbije.\n25. februara 2020. u 21.27\nZanci tako…neformalna grupa sa formalnim zahtevima…patos zapadne demokratije


Beta\t 8. juna 2016. 14:50\nSednicu Skupštine grada Beograda danas je obeležila rasprava o rušenju objekata u Savamali, kao i pokušaj odbornika Demokratske stranke Srbije (DSS) Milana Bojovića da uruči “priznanje – Prva fantomka Beograda” gradonačelniku Beograda Siniši Malom.\nOdbornik DSS u Skupštini grada Beograda Milan Bojović izašao je danas za govornicu u Skupštini grada sa slikom fantomke i rekao da su ga gradjani zamolili da uruči “Prvu fantomsku Beograda za izuzetan doprinos” u rušenju Savamale gradonačleniku Beograda Siniši Malom.\nPredsednik Skupštine grada Nikola Nikodijević zamolio je Bojovića da ne “pravi cirkus” i kritikovao ga jer do sada nije prisustvovao ni na “dve sednice, a da je sada došao da pravi cirkus”.\nBojović je podsetio da danas ističe rok koji je pre 10 dana odredio predsednik Vlade Aleksandar Vučić, do kog treba da bude saopštena “puna istina” o dešavanjima u Savamali.\n“Šta su nadležni organi preduzeli kako bi utvrdili ko su maskirana lica koja su te noći počinila niz krivičnih dela? Ko su organizatori i nalogodavci ovako složene operacije? Zašto je izostala reakcija komunalne policije i pripadnika Ministarstva unutrašnjih poslova”, upitao je Bojović.\n“Vaš privatan miting ostavite za mitingovanje, niste se držali teme…”, rekao je Nikodijević nakon čega je Božoviću isključen mikrofon.\n“Ja sam strpljiv i tolerantan čovek, poštujem vas, poštujem različito mišljenje, ali ne mogu da vam dozvolim da stalno zloupotrebljavate govornicu. Cenio bih vašu principijelnost da ste sve to smeli da kažete gospodinu Djilasu, a pošto njemu ništa niste smeli da kažete, onda te vaše principijelnosti nema. Izvolite na mesto”, kazao je Nikodijević.\n“Mi se svi nadamo da će istraga biti brzo završena. Niko od nas nema pravo da se meša u sam tok istrage. Istragu sprovode organi koji su za to nadležni. Za to nije nadležna gradska skupština, već neki drugi organi”, kazao je Vesić novinarima pre početka sednice.\n“Ja molim samo za strpljenje…Pravo svakog je da protestuje. Mi smo slobodna i demokratska zemlja, svako ima pravo da izrazi svoje mišljenje po bilo kom osnovu”, naveo je Vesić.\nNa pitanje da li očekuje da će biti saopšteno šta se dogadjalo u Savamali šef odbornika DS u Skupštini grada Balša Božović odgovorio je pitanjem “kako mislite da vlast kaže da je i sama učestvovala u rušenju”.\n“Mi smo nekoliko puta apelovali na tužilaštvo da oni preduzmu predistražne radnje u tom postupku iz prostog razloga što mislimo da je policija bila umešana u taj zločin i veoma je nezgodno i samom predsedniku vlade da pronadje krivce ili da odluči koga će da optuži od svojih najbližih saradnika”, kazao je on novinarima.\nBožović je rekao da je važno da gradjani ovaj postupak “isteraju do kraja”, jer je u izbornoj noći ukinuta država na jednom delu Beograda.\n“Ispod fantomki se nalazi finansijski interes vrha vlasti kroz projekat Beograd na vodi i njihovog strateškog partnera gospodina Alabara i smatramo da je to bio uzrok tog problema”, naveo je Božović.


Oporavak dece na Mitrovom polju - septembar 2019. - Penzin\nSocijalno ugrožena deca boraviće na Mitrovom polju zahvaljujući akciji Crvenog krsta Beograd i novcu koji su donirali građani.\nCrveni krst Beograd je i ove godine pokrenuo akciju „Pokažimo im šta zaista znači ljubav„, kako bi zajedno sa građanima i kompanijama prikupio sredstva za realizaciju jednog od najplemenitijih socijalnih programa Crvenog krsta „Oporavak socijalno ugrožene i bolesne dece“.\nTokom avgusta je na oporavku boravilo 151 dete, uzrasta od osam do trinaest godina iz siromašnih porodica iz Beograda u odmaralištu Crvenog krsta Aleksandrovac na Mitrovom polju (V: Oporavak socijalno ugrožene dece na Mitrovom polju).\nBudući da su do 10. septembra 2019. godine prikupljena sredstva u iznosu većem od tri miliona (3.222.622) dinara, još jedna grupa dece je poslata na oporavak.\nGrupa od 21 deteta koje pohađa osnovnu školu „Dragan Kovačević“ krenula je na oporavak 18. septembra. O deci će brinuti njihovi učitelji, medicinska sestra i lekar, a dve volonterke Crvenog krsta će za njih organizovati zabavne i sportske programe.\nDeca će na Mitrovom polju, koje je na nadmorskoj visini od 694 metara i 250 kilometara udaljeno od Beograda, boraviti do 25. septembra 2019. godine.\nSredstava za oporavak su građani donirali preko uplatnica Crvenog krsta koje su dobili uz majske uplatnice JKP „Infostan“ i uz pomoć drugih solidarnih sredstava.\nCrveni krst Beograda se zahvaljuje svim građanima na iskazanoj solidarnosti!\nPodsećamo da Crveni krst Beograd redovno organizuje i Obuku osoba koji pomažu starijim osobama u kućnim uslovima.\nTags:Crveni krst BeogradadecaJKP InfostanMitrovo poljepomoć najugroženijimsocijalna pomoćsolidarnost


MMF: Postoji prostor za povećanje plata i penzija\nBEOGRAD - Na današnjem sastanku sa predsednikom Vlade Srbije Aleksandrom Vučićem, predstavnici Međunarodnog monetarnog fonda (MMF) konstatovali su da postoji prostor za povećanje plata i penzija, a odluka o iznosu biće doneta u narednih sedam dana.\nPremijer Vučić sastao se sa delegacijom Međunarodnog monetarnog fonda (MMF), povodom treće revizije aranžmana iz predostrožnosti, koji je Vlada Srbije potpisala sa ovom međunarodnom finansijskom institucijom.\nU uvodnoj reči premijer Vučić zahvalio je delegaciji MMF-a na čestitkama za uspeh koji je postignut do ovog trenutka i rekao da je namera Srbije da uloži još mnogo rada kako bi ostala na dobrom putu, saopstila je vladina Kancelarija za saradnju s medijima.\nŠef delegacije MMF Džejms Ruf izjavio je da su pozitivne ocene koje je Srbija dobila napretkom na Doing Bušineš listi Svetske banke veoma ohrabrujuće i posebno naglasio jačanje investicija u privatnom sektoru.\nTema razgovora bilo je i povećanje plata i penzija, a odluka o konačnom iznosu biće doneta u narednih sedam dana, nakon dodatnih analiza i konsultacija predstavnika MMF i Ministarstva finansija.\n"Uvidom u trenutno stanje uočen je prostor za povećanje plata i penzija", izjavio je Ruf i naveo da bi direktna povećanja trebalo da budu usmerena ka sektorima u kojima su primanja najniža, a to su prosveta i zdravstvo.\n"Znamo da postoji posvećenost da se reši problem sedam preduzeća do kraja godine, ali smatramo da je i ostalih 10 pođednako važno", rekao je Ruf, navodeći trenutnu situaciju u procesu privatizacije o čemu je govorio i premijer Vučić, koji smatra da je privatizacija preduzeća najveći problem u sprovođenju reformi, očekujući podršku delegacije u iskustvu i savetima.\nPredsednik Vlade Srbije je rekao da je ponosan na rezultate u fiskalnom deficitu i da će se lično angažovati na rešenju pitanja racionalizacije i reforme preduzeća u državnom vlasništvu.\nI pored teških razgovora o preduzećima u državnom vlasništvu, prvenstveno Srbijagasu, EPS-u i Železnicama, kao i problemu privatizacije 17 preduzeća, premijer Vučić je obećao da će sve obaveze Srbije biti ispunjene u dogovorenom roku uz njegovo lično angažovanje.\n"Pred Srbijom su veliki zadaci. Moramo marljivo da radimo u cilju povećanja bruto domaćeg proizvoda i stabilizacije javnog duga. Osim racionalizacije, privatizacija preduzeća biće naša glavna tema u narednom periodu. Lično ću se angažovati da se oseti boljitak, a da pritom nikoga ne štedim", rekao je premijer, obraćajući se prisutnim ministrima i direktorima javnih preduzeća.\nOn se u ime Vlade Srbije zahvalio svim članovima delegacije MMF i rekao da očekuje intenzivne i produktivne razgovore tokom treće revizije, koja se završava 10. novembra, navedeno je u saopštenju.\n« Pritisci ne mogu da nateraju Srbiju da prizna KiM AFERA: Siniša Mali pomogao ocu da privatizuje „Bratstvo“! »


Subotica 29. jul 2017. 12:24\nTako će u narednom periodu, u sedam gradova u Srbiji - Beogradu, Novom Sadu, Subotici, Zrenjaninu, Novom Pazaru, Zaječaru i Kruševcu, biti organizovani jednodnevni seminari sa ciljem doprinosa unapređenju sistema socijalne zaštite kroz povećanje kompetencija zaposlenih u službama socijalne zaštite, u oblasti bezbednosti dece i mladih na internetu.\nProjekat „Stručni seminari za socijalne radnike: Onlajn sigurnost dece - naša odgovornost!“ obuhvatiće ukupno 200 socijalnih radnika i radnica. Projekat je podržan od strane Ministarstva za rad, zapošljavanje, boračka i socijalna pitanja sa kojim Fondacija Tijana Jurić ima Sporazum o saradnji koji reguliše zajedničko delovanje u oblasti zaštite dece i njihove bezbednosti.\n- U poslednje dve i po godine obišli smo preko 100 škola u Srbiji edukujući decu, njihove učitelje i nastavnike o tome kako da se ponašaju na društvenim mrežama, kako da sačuvaju svoju privatnost i kako da prepoznaju opasnosti koje vrebaju sa interneta. Naš cilj je da edukacijama o bezbednoj upotrebi interneta koje su postale prepoznatljive u celoj Srbiji, obuhvatimo što više ciljnih grupa, među kojima su i socijalni radnici. Internet je ušao u sve sfere naših života i postao je nezaobilazni faktor savremenog života i poslovanja. U takvim okolnostima posebno je važno da njegovo funkcionisanje na najbolji mogući način razumeju oni koji se bave decom. Verujemo da ćemo nakon ove obuke imati još jedan značajan broj ljudi koji će biti edukovan i koji će svoje znanje moći da prenosi dalje, navodi tim edukatora Fondacije Tijana Jurić.


Amel Tuka oborio državni rekord u utrci na 400 metara | Portal 072info\nAmel Tuka je danas oborio državni rekord u utrci na 400 metara na ekipnom seniorskom atletskom prvenstvu Bosne i Hercegovine. Tuka je na Atletskom centru “Koševo” nastupio u utrkama na 800 i 400 metara, te je očekivano slavio u obje konkurencije.\n“Pobijedio sam u obje discipline i donio maksimalan broj bodova. Kao kapiten ekipe želio sam da pokažem i mlađima kako treba da se ophodi prema matičnom klubu i da nikad ne zaborave da je to nešto najvažnije. Sretan sam i ponosan na državni rekord, a do kraja sezone ću ga pokušati oboriti još jednom”, rekao je Tuka.


Autor: Slaven Šubara / Datum: 22.01.2018. 15:04\nOd četvrtka 1. februara u opštini Kotor Varoš se uvodi novo radno vrijeme šalter-sale. Umjesto dosadašnjeg radnog vremena od 07.00 do 17.00 časova šalter-sale u opštini, građani Kotor Varoša će od 1. februara imati priliku da radnim danom dolaze u periodu od 07.00 do 16.00 časova.\nRazlog skraćenja radnog vremena je što se vrlo mali broj građana obraća u poslijepodnevnim časovima za usluge ovjere dokumenata i ostalih pratećih dokumenata vezanih za matične knjige.\nNajviše građana na šaltere dolazi između 09.30 i 11.30 časova, kao i u vrijeme godišnjih odmora i pred početak školske godine, pa su u Administrativnoj službi opštine Kotor Varoš apelovali na građane da pokušaju da usluge šalter-sale potraže u vrijeme kad je frekvencija korisnika u šalter-sali manja.\nNa ovaj način bi se smanjile gužve i rasteretio rad, a samim tim će i usluga biti bolјa i efikasnija.\nIz Administrativne službe opštine Kotor Varoš poručuju da, ukoliko se ukaže potreba i frekvencija korisnika u popodnevnim časovima bude povećana, postoji mogućnost da radno vrijeme ponovo bude produženo.\nPrethodna vijest: Aerobik klub ´Nole´: U toku prijave za treninge Sljedeća vijest: Izvučene nagrade drugog kola nagradne igre ´Bor petrol´-a


Podrška porodicama - Saradnja centra za socijalni rad i kupališta u opštini Bački Petrovac\nInicijativu centra za socijalni rad opštine Bački Petrovac da se tokom letnje sezone 2021.g. omogući besplatno korišćenje kupališta u opštini Bački Petrovac za porodice sa decom sa smetnjama u razvoju prihvatila su sva opštinska kupališta. Kupališta „Oaza“ MB Gložan i PD“Maglić“ Bazeni porodice mogu da koriste tokom cele sezone dok je korišćenje sadržaja Akva parka“Petrolend“ omogućeno porodicama jednokratno.\nAkva Park „Petrolend“ već po drugi put svoja vrata otvara korisnicima ustanova socijalnih zaštita u Vojvodini, Dom Veternik, Dom Čurug, „1.oktobar“ Stari Lec, „Sv.Vasilije Ostroški“ Novi Bečej i „Otthon“ Stara Moravica u kojima su zbrinuti i korisnici sa prebivalištem iz naše opštine. Jedan sasvim drugačiji dan, korisnicima obogati svakodnevnicu i donose sasvim nova iskustva, hvala vam na tome.\nNaše malo njima znači mnogo, hvala na pokazanom društveno odgovornom poslovanju i prepoznavanju značaja potrebe podrške porodicama. Centar za socijalni rad će i dalјe svojim inicijativama i predlozima pospešivati solidarnost i altruizam u svojoj lokalnoj zajednici.


Kisić Tepavčević: Od petka nadzor za povratnike, javljanje zdravstvenim službama | 013 info\nKisić Tepavčević: Od petka nadzor za povratnike, javljanje zdravstvenim službama\nTanjug\tPon, 14/09/2020 - 10:43\n"Od petka u 18 časova uspostaviće se nadzor za sve građane koji se vraćaju u zemlju, apelujemo na sve građane da se do petka vrate u Srbiju", izjavila je epidemiolog Darija Kisić Tepavčević. "Ne radi se o karantinu i samoizolaciji, reč je o nadzoru kako bi se sprečio rizik prenošenja korona virusa", izjavila je ona.\n"O načinu nadzora će građani biti obavešteni do petka u 18 časova, podrazumevaće određenu dinamiku javljanja zdravstvenim službama, s ciljem kontrole potencijalnog unosa korona virusa u zemlju", izjavila je ona.\n"Reč je o nadzoru kako bi se sprečio rizik prenošenja virusa korona", izjavila je Kisić.\nPreporuke: Nadzor deset dana\n"Preporuke svetskih organizacija", dodaje Kisić, "jesu da taj nadzor traje do 10 dana".\nApel na građane da se do kraja nedelje vrate\nKisić Tepavčević poručila je danas, uoči sednice Kriznog štaba na kojoj će se razmatrati mogućnost uvođenja samoizolacije za turiste koji se vraćaju iz Crne Gore i Hrvatske, da je ključno da svaki građanin preuzme odgovornost, pokaže disciplinu i maksimalno smanji individualni rizik zaraze koronavirusom.\nOna je navela da građani, bez obzira na sve zakonske i kaznene odredbe, moraju biti disciplinovani.\nUpitana ko će kontrolisati samoizolaciju ukoliko ta mera bude uvedena, kaže da postoje državni organi, sanitarne inspekcije, policija, te podseća da takvo iskustvo imamo od ranije.\n"Svi moraju sami da povedu računa, a država će uraditi sve da smanji rizik od povećanja obima lokalne transmisije", navela je ona.\nIstiče da od druge polovine avgusta postoji silazan trend pozitivnih slučajeva kovida u Srbiji, ali da postoje i oscilacije, koje ukazuju da se epidemiološka situacija može brzo promeniti.\nNavodi i da su 23 zemlje tokom prošle nedelje zabeležile rekordan porast slučajeva korona virusa od početka epidemije, da su među njima sve zemlje u okruženju, što pokazuje da se nalazimo u podneblju sa velikim brojem žaraišta i da se virusna infekcija može uneti sa novim importovanim slučajevima.\nNa konstataciju da postoji blagi porast obolelih poslednjih dana, Kisić Tepavčević navodi da naročito zabrinjava povećanje procenta pozitivnosti svih obolelih.\n"Apsolutno ne smemo i ne možemo se opuštati, mora da postoji maksimalni stepen predostrožnosti i da svi uradimo sve da smanjimo prenošenje širenja virusa", navela je ona.\nkoronavirus nadzor krizni štab


Preduzete mere Vlade značajno ublažile krizu u mlekarskom sektoru - PKS-RPK Novi Sad\nU Ministarstvu poljoprivrede i zaštite životne sredine, održan je sastanak sa udruženjima proizvodjača i preradjivača mleka radi sagledavanja efekata mera koje je Vlada preduzela za ublažavanje krize u mlekarskom sektoru.\nSastanku su pored predstavnika Ministarstva, prisustvovali i predstavnici gotovo svih većih preradjivača mleka, direktor Udruženja proizvodjača mleka Srbije i predstavnici Republičke direkcije za robne rezerve. Centralna asocijacija proizvodjača mleka Vojvodine se nije odazvala pozivu za sastanak.\nUčesnici sastanka su ocenili da su preduzete mere Vlade obezbedile da se kriza u mlekarskom sektoru značajno ublaži, kako putem povećanja uvozne zaštite za uvoz sira iz EU, tako i kupovinom mleka u prahu preko Republičke direkcije za robne rezerve. Istovremeno je naglašeno da su ukupne mere subvencija za proizvodjače mleka koje je Ministarstvo obezbedilo, u uslovima smanjenja budžetskih izdataka, efektne i podsticajne za proizvodjače.\nSvi zajedno treba da rade na povećanju kvaliteta mleka, podizanju konkurentnosti proizvodnje i povećanju izvoza mlečnih proizvoda, kako primarni proizvodjači, tako i njihove asocijacije, preradjivači mleka, Ministarstvo poljoprivrede i njegove nadležne službe, zaključeno je na danas održanom sastanku.


Gašić: Zamrzao sam članstvo u SNS, Vučić mi veruje\nIzvor\tTV Prva\tMaj 23, 2017\nNovi šef Bezbednosno-informativne agencije Bratislav Gašić rekao je da je zamrzao članstvo u SNS, kako bi se njegovo imenovanje obavilo po zakonu.\n"To je stranka koju najviše volim, iza mene je sedam godina prelepog rada u velikoj porodici od 750.000 ljudi, ali zbog svega ovoga, zamrzao sam članstvo u Predsedništvu, želimo da sve bude po zakonu", rekao je Gašić za TV Prva.\nKako je bivši ministar odbrane rekao, velika mu je čast što može da služi zemlji, ali i da "pomogne svom velikom prijatelju premijeru i novoizabranom predsedniku Aleksandru Vučiću". Na pitanje kako odgovara na kritike da nije stručan za mesto šefa BIA i da je doveden po stranačkoj liniji, Gašić kaže da "kompetencije proizilaze iz velikog rada u prethodnim godinama". "Ti napadi su neprekidni i to od onih koji su isto činili. Kažu, dolazi partijski čovek, pa zar nisu to isto radili, pa je posle Saša Vukadinović otišao kod Pajtića u kampanju? Što se nas tiče, rezultati iza nas u ministarstvu odbrane, još od 2012. godine, kada je ministar bio Vučić su jako dobri i prepoznatljivi, a zatekli smo zapuštenu vojsku u katastrofalnom stanju. Iz tog velikog rada dolazi kompetentnost", rekao je Gašić. Kako kaže, veliko poverenje Aleksandra Vučića stekao je tokom "dugogodišnje saradnje". "Prvo u stranačkim odnosima, a posle i kao ministar odbrane u saradnji sa svojim šefom, Vučićem kao premijerom. Zajedno smo prošli kroz teške poplave, pa kroz teške reforme Vojske Srbije, koja je bila zapuštena. Kroz sve to smo prošli i došli do toga da imam veliko poverenje kod Vučića", rekao je Gašić za TV Prva. Gašić kaže da je "rano govoriti o otvaranju dosijea" i da za to nije dovoljna odluka samo direktora BIA, već je potreban širi politički konsenzus, uključujući i predsednika i premijera. Novi šef BIA je na pitanje o situaciji na Kosovu i Makedoniji rekao i da je za njega i službu "interesantna svaka situacija koja može da ugrozi bezbednost u Srbiji". Takođe, rekao je da je godinama unazad "u pojedinim bezbednosnim strukturama bilo ljudi koji nisu voleli svoju zemlju na pravi način". "VBA je o tome pisala u svojim izveštajima i postojao je broj ljudi koji su morali da napuste službu ili budu procesuirani", rekao je Gašić. Gašić se na državnu funkciju vraća godinu i po dana nakon smene sa mesta ministra odbrane koja je usledila nakon seksističke izjave upućene novinarki B92. "Iskreno, kao i tada, i sada se izvinjavam zbog tog gesta. Ali isti ti koji sada pričaju o tome, pogledajte šta su radili samo u proteklih godinu i po dana, od nastupa na društvenim mrežama, do Skupštine i vređanja Maje Gojković. To je sve gore ono zbog čega sam ja smenjen", rekao je Gašić.\n« Mančesterska policija uhapšila 23-godišnjeg muškarca Bombaš sa koncerta je Salman Abedi? »


Srbija u punopravnom članstvu CERN-a - vesti - srp\nSrbija u punopravnom članstvu CERN-a\nNa sednici Grupacije za akceleratorske tehnologije konstatovano je da je za srpsku privrednu i naučnu zajednicu značajno to što se Srbija tokom decembra zvanično priključila i postala 23. punopravna članica Evropske organizacije za nuklearna istraživanja (CERN). Uz Izrael, Švajcarsku i Norvešku, Srbija je četvrta zemlja koja nije deo EU, a punopravna je članica te naučne organizacije.\nNa sednici je istaknuto da je od izuzetne važnosti da se u ovom trenutku obavi imenovanje službenika za industrijsku vezu između Srbije i CERN-a, odnosno da predstavnik Privredne komore Srbije preuzme tu ulogu kao što je to i bio predlog Grupacije koji je zvanično dostavljen Ministarstvu prosvete, nauke i tehnološkog razvoja.\nJoš jednom je istaknuto da su privredna društva iz Srbije zainteresovana da konukurišu za visokotehnološke poslove u CERN. Grupaciju trenutno čine 23 privredna društva među kojima su glavna ona koja su stekla znanje i iskustvo u oblasti akceleratorskih tehnologija učešćem u izgradnji Akceleratorske instalacije TESLA u Institutu za nuklearne nauke ’’Vinča’’.\nGlavni cilj Grupacije je da doprinese povećanju industrijskog povraćaja Srbije iz CERN-a i da tu saradnju poveže sa tehnološkim razvojem zemlje.\nČlanovi Grupacije su takođe istakli značaj inicijativa koje je tokom 2018. godine pokrenula Privredna komora Srbije, a koje se tiču snižavanja poreza i doprinosa, snižavanja poreza na dobit pravnih lica, ponovno uvođenje poreskog kredita, kao i za pokretanje inicijative koja se odnosi na snižavanje akcize za električnu energiju.


Pojačavaju se Zvezdini rivali - Sportske.net\nPojačavaju se Zvezdini rivali\nRivali Crvene zvezde Telekom u grupnoj fazi EL pojačali su se danas na centarskim pozicijama. PAO je doveo Mavrokefalidisa a Makabi Sofoklisa Skorcanitisa.\nRivali Crvene zvezde Telekom u grupnoj fazi EL odabrali su sredu kako bi pojačali svoje redove na centarskim pozicijama.\nIako je Sofoklis Skorcanitis napustio Panatinaikos, Bobi Marjanović i Raško Katić neće moći da izbegnu okrašaj pod obručima sa "Bejbi Šekom".\nGrčki internacionalac je danas dogovorio saradnju sa svojim bivšim klubom Makabijem, pa će Sofo u grupnoj fazi Evrolige igrati protiv Panatinaikosa, ali i protiv Crvene zvezde Telekom, koja se nalazi u grupi "D", zajedno sa dva pomenuta kluba.\nPored Makabija, i šampion Grčke je doveo pojačanje na poziciji krilnog centra.\nU pitanju je Lukas Mavrokefalidis (29, 210) koji je sa "zelenima" dogovorio dvogodišnju saradnju.\nMavrokefalidis je prošlu sezonu igrao je za Spartak iz Sankt Peterbura, a završio je u Barseloni. Pored tih klubova branio je boje Olimpijakosa pa će biti interesantno videti kako će u šampionatu Grče biti dočekan kada se pojavi u dresu najvećeg rivala.\n"Imao sam i neke druge ponude, ali moj izbor je bio klub koji mi je ponudio najbolje uslove, a to je Panatinakos. Drago mi je što se sve konačno završilo i mogu sada da se posvetim radu i adaptaciji" izjavio je iskusni krilni centar.\nNa taj način, dve ekipe iz grupe "D" sa najvećim izgledima za plasman u drugu fazu pojačale su svoje redove i dali rivalima materijal za razmišljanje i pripremu međusobnih susreta.


Samozadovoljna Evropa i katastrofalni slom Balkana - Impuls\nObjavljeno: Utorak, 16 Oktobar 2018 11:24\nNo, Dodikovi neprikriveni separatistički nagoni, njegove bliske veze s Rusijom i neprijateljstvo prema EU samo dodatno raspiruju postojeće strahove o općoj dezintegraciji. Prošlog mjeseca je Dodik u jednoj izjavi ustvrdio da se SAD i Velika Britanija miješaju u izborni proces: “U Bosnu je došlo 40 britanskih operativaca. Pet ih je sada u Banjaluci... Svaki dan rade na destabilizaciji.” Sveukupno, kaže Dodik, strane vlade, pri čemu misli na zemlje EU i SAD-a, potrošile su 200 miliona eura nastojeći utjecati na rezultate izbora. SAD i Velika Britanija odbacuju takve tvrdnje. U odbranu ovih Dodikovih tvrdnji stao je predsjednik Srbije Aleksandar Vučić. Nakon izbora, obećao je Vučić, predstavit će “nevjerovatne dokaze o najbrutalnijem miješanju pojedinih zapadnih sila u Republici Srpskoj.”


Niška televizija » Predstavljen Nacrt zakona o privremenom ograničenju prava obavljanja privrednih delatnosti (VIDEO)\nObjavljeno 28.11.2014. 17:17\nU Regionalnoj privrednoj Komori Niš predstavljen je Nacrt zakona o privremenom ograničenju prava obavljanja privrednih i drugih delatnosti. Ovaj akt biće pokušaj da se u Srbiji poboljša privredna klima tako što će se privrednim subjektima sa blokiranim računima onemogućiti formiranje novih kompanija.\nDirektori, vlasnici, kao i sama firma, ubuduće neće moći da osnivaju nove kompanije, ukoliko im je račun preko koga obavljaju platni promet blokiran duže od 120 dana, ukoliko je nad njima otvoren stečajni ili postupak prinudne likvidacije. Ovakvo kriminalno ponašanje glavni je uzrok stvaranja ogromnih i nenadoknadivih dugova prema poveriocima, kojima novi zakon treba da stane na put.\nAgencija za privredne registre biće nosilac posla prilikom sprovođenja novog Zakona o diskvalifikovanim subjektima.\nOsnova nacrta jeste Projekat uspostavljanja i implementacije diskvalifikovanih lica, koji Srbija od 2013. godine realizuje zajedno sa Kraljevinom Norveškom. Vredan je 800.000 evra. Norveška ga finansira sa 90 odsto, a ostatak Agencija za privredne registre. Usvajanje ovog Zakona očekuje se u drugoj polovini naredne godine.


Priručnik za proizvodnju zdrave hrane | Novosti.RS\nPriručnik za proizvodnju zdrave hrane\n02. 12. 2018. u 07:00\nAleksandar Bulović, sa knjigom "Poljoprivreda bez pesticida" - Foto B. Grgić\nMladi agronom Aleksandar Bulović iz Gradiške, autor zapažene knjige o organskoj poljoprivredi. Imamo plodno zemljište, čistu vodu i vazduh, dobre autohtone sorte, organska đubriva...\nMLADI agronom iz Gradiške, inače instruktor poljoprivrede u Kazneno-popravnom zavodu u Banjaluci Aleksandar Bulović ovih dana završava drugo prošireno izdanje stručne knjige "Poljoprivreda bez pesticida". Bulovićeva knjiga, koja je objavljena pre dve godine i postala u susednoj Hrvatskoj pravi hit, naišla je na veliku pažnju i u Srbiji, dok je u Republici Srpskoj i BiH manje zapažena. Upravo su Hrvati i inicirali drugo dopunjeno izdanje.\n- Sve je krenulo u pravom smeru posle gostovanja u emisiji HRT "Na rubu znanosti". Knjiga se i u Srbiji veoma traži i čita. Jedna grupa konstruktora iz Osijeka pravi revolucionarnu mašinu za organsku poljoprivredu, koja će imati višestruku primenu, i oni traže da mašinu predstavim u dopunjenom drugom izdanju - priča Bulović.\nPročitajte još: Nedimović: Proizvođači, kupci, agronomi traže rešenje za malinu\n- Mi imamo neslućene mogućnosti za proizvodnju zdrave hrane. Plodno zemljište, čistu vodu i vazduh, dobre autohtone sorte, organska đubriva na svakom koraku, nenarušenu prirodu i mnogo toga. Nisam izmislio toplu vodu, već sam sve to posložio u knjigu, a naravno sve sam isprobao na svom imanju na selu i u bašti KPZ u Banjaluci - tvrdi Bulović.\nBULOVIĆ namerava da organskom proizvodnjom "zarazi" što već broj prijatelja i poznanika. Upravo je pokrenuo inicijativu za osnivanje udruženja, kako bi došao do izvora sredstava iz pretpristupnih fondova i lokalnog budžeta. Ističe da i država treba da učini svoje, prvenstveno u standardizaciji i sertifikaciji organske proizvodnje, koja je skuplja i zahtevnija, ali samo prividno. Poljoprivreda bez pesticida ipak obezbeđuje hranu koja je u odnosu na konvencionalnu pravi lek.\nPročitajte još: Prva zadruga u Lučanima\n- Najvećim uspehom smatram pridobijanje istomišljenika, na koje utičem sopstvenim primerom, instrukcijama na poslu ili knjigom, kojoj sam posvetio veliku pažnju - rekao je Aleksandar Bulović, autor knjige "Poljoprivreda bez pesticida" koja će uskoro doživeti drugo, prošireno izdanje.\n11:48 OBNOVA DOMA ZDRAVLjA: Završava se prva faza radova u Velikom Gradištu


Kenan Crnkić "spiskao" 40.000 KM na konferenciju koja nikad nije održana\nObjavljeno: 16.01.2017. u 12:49\nSmijenjeni direktor Zavoda zdravstvenog osiguranja Kantona Sarajevo Kenan Crnkić, bez znanja Upravnog odbora, potrošio je više od 40.000 KM na konferenciju koja nikada nije održana u Americi, zbog čega je protiv njega podnesena krivična prijava.\nZavod zdravstvenog osiguranja Kantona Sarajevo podnio je u februaru prošle godine krivičnu prijavu protiv bivšeg direktora Kenana Crnkića jer je uplatio Centru za transatlantske odnose Univerziteta John Hopkins u Washingtonu oko 42.000 KM za organizaciju regionalne konferencije o reformi zdravstvenog sistema, do koje nikada nije došlo.\nNovi direktor Zavoda Samir Turković, koji je početkom prošle godine revizijom utvrdio da ova sredstva nedostaju, izjavio je da je krivična prijava podnijeta jer uplatu nije odobrio Upravni odbor, koji je "jedini imao pravni osnov" za to.\nKonferencija nikada nije održana\nKonferencija o saradnji zavoda zdravstva u regiji trebalo je da bude održana u novembru 2015. godine u Washingtonu, ali je organizacija prekinuta sredinom godine kada je Crnkić smijenjen sa mjesta direktora Zavoda, zbog, kako je navedeno, prekomjernih troškova.\nIz Centra za transatlantske odnose kažu da nisu bili svjesni da se konferencija organizuje bez neophodnih dozvola, te da su mislili da iza cijelog projekta stoji cjelokupno rukovodstvo Kantona Sarajevo.\nCrnkić nije želio da razgovara sa Balkanskom istraživačkom mrežom u Bosni i Hercegovini (BIRN BiH), a trenutno tuži Kanton Sarajevo tvrdeći da je njegova smjena bila nezakonita.\nU Vladi Kantona Sarajevo kažu da nisu znali za ovu konferenciju, te da je nisu podržali, a iz Kantonalnog tužilaštva su kazali da se navodi krivične prijave protiv Crnkića trenutno provjeravaju.\nKako saznaje BIRN BiH, Crnkić se početkom 2015. godine sam obratio Mediteranskom bazenu Centra za transatlantske odnose.\nDirektor Mediteranskog bazena Saša Toperić kaže da u početku rukovodstvo Centra za transatlantske odnose nije bilo sigurno kako osigurati saradnju s kantonalnim Zavodom zdravstvenog osiguranja.\n- Mi u početku nismo odgovorili na taj upit više mjeseci jer nismo mogli shvatiti kako kantonalni Zavod zdravstvenog osiguranja može da koristi naš Mediteranski bazen - rekao je Toperić, koji je također i bivši izaslanik Predsjedništva BiH u Americi.\nPojašnjava da je tek nakon sastanka s Crnkićem u Sarajevu u maju prošle godine dogovorio saradnju.\n- Crnkić je sugerisao da bi Zavod zdravstvenog osiguranja mogao postati ‘reformski vođa’ na području zapadnog Balkana, te promijeniti negativni imidž koji BiH ima u biznis svijetu. On je naglasio ‘više uspjeha pod njegovim vođstvom’ kako bi se smanjila korupcija, poboljšao zdravstveni sistem i osigurala poštena socijalna politika pri određivanju esencijalnih listi lijekova. Kako bi ovo dokazao, poslao nam je press clipping - rekao je Toperić.\nCrnkić je predložio da se konferencija održi krajem 2015. godine i da lično predsjedava njenim radom. Tema konferencije bila je kako zavodi zdravstva u regiji Mediterana mogu da sarađuju da smanje korupciju i zaštite pacijente, a istovremeno povećaju zaradu.\nToperić tvrdi da mu je Crnkić sugerisao da je već razgovarao o koferenciji s premijerom Kantona Sarajevo Elmedinom Konakovićem, te da je dogovoreno da će "rukovodstvo Kantona pomoći da se ovaj projekt potpuno oživi".\n- To se kasnije ispostavilo neistinitim - rekao je Toperić.\nKonaković za BIRN BiH kaže da nikada nije znao za plan uključivanja Zavoda zdravstvenog osiguranja u Mediteransku sekciju, te dodaje da nije podržao bilo kakav projekt.\n- Tu se isključivo radilo o ličnoj promociji Crnkića. Ovo nije jedini problem do kojeg smo došli analizom finansijskog poslovanja zavoda, zbog čega je on uostalom i smijenjen, i zbog čega je novi direktor zavoda podnio i krivičnu prijavu protiv njega - rekao je Konaković.\nIzmeđu maja i jula 2015. godine, kada je došlo do Crnkićeve smjene, kako kaže Toperić, užurbano se radilo na pripremi međunarodne konferencije – određen je termin u novembru, a kontaktirane su i medicinske i farmaceutske kompanije iz regije i Amerike, koje bi učestvovale.\nListu potencijalnih Američkih učesnika na konferenciji iz oblasti zdravstva, kako kaže Toperić, dao je Crnkić.\nToperić kaže da su u ovom periodu kontaktirane i ambasade, kao i predstavnici zemalja regiona, i da je dio osoblja Centra za transatlantske odnose, koji je radio na pripremi konferencije, bio finansijski kompenziran od sredstava Zavoda zdravstvenog osiguranja, čime su im pokriveni operativni i troškovi reprezentacije. Angažiran je i eksterni konsultant Svjetske banke za zdravstvo, kako bi pripremio nezavisnu analizu stanja.\n- Međutim, ja nisam ništa od tih sredstava uzimao, jer ni ne dobivam plaću - pojašnjava Toperić.\nU ovom periodu, kako dodaje Toperić, dolazi do smjene Crnkića, nakon čega Centar bezuspješno pokušava da kontaktira novoizabranog direktora Zavoda Samira Turkovića.\nCrnkić, koji je obavljao funkciju direktora Zavod zdravstvenog osiguranja Kantona od decembra 2013. do augusta 2015. godine, smijenjen je na zahtev Vlade Kantona Sarajevo nakon što nije usvojen Izvještaj o radu i finansijskom poslovanju zavoda, obzirom na, kako je navedeno, određene prekomjerne troškove koje je načinio Crnkić.\nPrema riječima Toperića, konferencija je otkazana, a svim američkim partnerima je rečeno da je razlog "interni problem u BiH".\nNovac potrošen bez dozvole\nSamir Turković kaže da je u februaru naložio da se izvrši provjera rada prethodnog rukovodstva, nakon čega je obaviješten o uplati 42.000 KM za "članstvo" Centru za transatlantske odnose. O ovome, kako kaže, nije bio upoznat Upravni odbor, koji je jedini mogao odobriti članstvo.\n- Zavod je pisanim putem upozorio Centar za transatlantske odnose kako je mimo propisane procedure izvršena uplata za članstvo iz čega proizilazi da nije postojao pravni osnov i taj pisani akt sadržajno i formalno-pravno predstavlja opomenu pred podizanje tužbe, a iz razloga jer se radi o ništavnom pravnom poslu - rekao je Turković.\nTurković kaže da mu nije poznato da li je konferencija ikada održana i tvrdi da Zavod "nema interesa" za njenim održavanjem.\nTurković dodaje i da je sva dokumentacija o ovom slučaju poslata Kantonalnom tužilaštvu u Sarajevu, koje trenutno provjerava navode, kako bi odlučilo da li će pokrenuti krivičnu istragu.\nCrnkić o ovom slučaju nije želio da razgovara sa BIRN-om BiH, ali je preko svog advokata Džemila Sabrihafizovića uputio tužbu Općinskom sudu i zatražio poništenje – kako tvrdi – nezakonite smjene sa pozicije direktora Zavoda i otkaza ugovora o radu.\nCrnkić u tužbi navodi da je smijenjen iako je ostvario pozitivan rezultat u poslovanju i u vrijeme smjene se nalazio na bolovanju. Ročište po ovoj tužbi je zakazano za februar.\nTurković je također najavio da će uskoro biti podnesena tužba za povrat sredstava.\nToperić međutim ističe da sredstva od oko 40.000 KM nisu ni izbliza pokrili količinu rada i troškove Centra kojim rukovodi, te da nije moguće vratiti sredstva Zavodu jer su već potrošena.\n- Mi smo, međutim, nastavili napore da bolje shvatimo i pomognemo zdravstvenom sektoru u BiH i naši napori su rezultirali jednim setom preporuka, koji smo podijelili sa osobljem Svjetske banke, na njihovo zadovoljstvo, a koje radi na reformi ovog sektora sa vlastima u BiH. Također smo na konferenciji održanoj u maju prošle godine, dvosatnu sesiju posvetili reformi zdravstvenog sektora, te u nasem newsletteru objavili glavne stavke sa sesije, s ciljem podrške javnoj debati kako ovaj sektor reformisati - kaže Toperić.\nIz ureda Svjetske banke su potvrdili BIRN-u BiH da su zaprimili jedan dokument s preporukama od Centra za transatlanske odnose, u vezi sa zdravstvom.\n- Međutim, na osnovu toga nismo pokrenuli bilo kakve projekte - rekli su iz Svjetske banke.


НА ДЈЕЛУ МАСОВНА ОПЕРАЦИЈА ПОД КОДНИМ ИМЕНОМ "ИЗБЈЕГЛИЦЕ" - Јадовно 1941. - КУЛТУРА СЈЕЋАЊА\nObjavljeno: 24 septembra, 2015\nIslamizacija, ne samo Srbije nego i čitave Evrope, zbog ovolikog talasa izbjeglica biće neizbježna i predstavlja ogromni rizik, a tu je i mogućnost aktivne borbe za stvaranje nečega sličnog “Islamskoj državi” u Evropi, navodi ruski doktor političkih nauka Jelena Ponomarjeva.\nDr Jelena Ponomarjeva\nRuski doktor političkih nauka Jelena Ponomarjeva upozorava da je na djelu velika masovna operacija pod kodnim nazivom “Izbjeglice”, s ciljem slabljenja i destabilizacije Evrope, što je početak velike prekompozicije svijeta.\nPonomarjeva u intervjuu Srni ocjenjuje da će islamizacija, ne samo Srbije nego i cijele Evrope, zbog ovolikog talasa izbjeglica biti neizbježna i predstavlja ogromni rizik, a ne isključuje ni mogućnost aktivne borbe za stvaranje nečega sličnog “Islamskoj državi” u Evropi.\nPonomarjeva upozorava da na Balkanu već postoji “lansirna platforma” za tako nešto – “banditska država Kosovo” i navodi da je migratorni talas, koji može da potrese i “izvrne” Evropu, nekome potreban i koristan, a jedan od ciljeva je i zaustavljanje izgradnje bilo kog ruskog gasovoda u Evropi.\nNavodeći da izgradnja zidova, pojačana kontrola, čak i preispitivanje Šengena mogu donijeti samo privremeno olakšanje, Ponomarjeva ocjenjuje da to faktički znači stvaranje pojasa takozvane “varvarske periferije”, koja je u dalekoj prošlosti uništila Rimsko carstvo i iznjedrila “mračni srednji vijek”.\n“Najveći teret pašće na balkanske zemlje, koje su ekonomski slabe i koje nisu članice EU. Od njih će se evropske države ograditi zidovima, a cijeli migratorni udar će pasti upravo na Srbiju i Makedoniju”, tvrdi Ponomarjeva u intervjuu Srni.\nOgromni talas migranata sa Bliskog istoka i iz sjeverne Afrike, koji je “zapljusnuo” Evropu, nije slučajna pojava već dobro pripremljen i organizovan proces, koji se može nazvati čak i masovnom specijalnom operacijom.\nOna navodi da se ovih dana ispostavilo da je fotografija sirijskog dječaka koji se utopio bila – izrežirana, odnosno “dječak je zaista poginuo, ali njegovo tijelo su specijalno prenijeli na drugo mjesto da bi fotografija bila efikasnija, dirnula u živac”.\nPonomarjeva ističe da glavni organizatori specijalne operacije pod kodnim imenom “Izbjeglice” nisu rukovodstva SAD, Velike Britanije ili Njemačke i Francuske…\nPonomarjeva ne isključuje mogućnost da sve to prati još jedan cilj – da se ne dozvoli početak izgradnje bilo kojeg ruskog gasovoda u Evropi i navodi da velike transnacionalne kompanije i arapski monarsi čine sve što mogu da se rusko prisustvo na evropskom energetskom smanji, kao što se desilo sa “Južnim” i “Turskim tokom”.\nOna dodaje da sadašnji talas migranata faktički blokira mogućnost realizacije sporazuma Njemačke za izgradnju ruskog gasovoda “Sjeverni tok dva”, tako da savremena migrantska kriza predstavlja višepoteznu “partiju” u kojoj i arapski monarsi imaju udio.\nPonomarjeva smatra da veliki broj “migratorne omladine” predstavlja “rizičnu grupu”, koja može biti uključena u razne terorističke i ekstremističke strukture i stvoriti “eksplozivnu smjesu” i pojavu radikalnih bandi.\nOna navodi da je budućnost Evrope, koja se rađa u “bosanskom loncu”, još u maju 2011. godine nacrtao američki predsjednik Barak Obama, koji je bukvalno rekao da će “sadašnji vijek biti vijek rađanja novih nacija”.\n“Nema boljeg eksperimentalnog poligona za njihov ‘uzgoj’ od Evrope, u kojoj se decenijama razlažu evropska društva, sa njenim multikulturalizmom i tolerancijom”, navodi Ponomarjeva.\nPonomarjeva ocjenjuje da će glavni migracioni udar pretrpjeti Njemačka, što može da se odrazi na njenu ekonomiju, kao i na ekonomiju cijele EU, dok će, ako se uzmu u obzir evropski standardi za izbjeglice, cijena migracijskog talasa koštati Evropu milijarde evra.\n“Neće desetine, čak ni stotine hiljada izbjeglica razoriti Evropu, ali ako se takav pritisak bude pojavačao tokom dužeg vremenskog perioda, očigledno je da će doći do pogoršanja položaja građana EU pošto će morati da izdvajaju u budžet i za migrante”, navodi ona.\nIstičući da ove migracije nose i druge rizike, kao i da šverceri migrantima zarađuju 15 milijardi dolara godišnje, Ponomarjeva ne isključuje povećanje trgovine drogom i oružjem u srcu Evrope, kao ni novi talas nelegalne trgovine ljudskim organima i druge vrste kriminalnih djelatnosti.\nIndikativno je, napominje ona, što je upravo ove godine, sa talasom sirijskih izbjeglica, na ilegalnim internet mrežema tipa “Top”, kao i na anonimnim forumima u Evropi, veoma “porastao” broj poslova u vezi sa kupoprodajom djece, ljudskih organa i mladih robinja.\nPonomarjeva navodi da u Turskoj dokumenta na ime sirijskog izbjeglice koštaju od 400 do 800 dolara, dok prelazak košta od tri do 11.000 dolara, te da je poznato da niz dobrotvornih fondova, koji imaju veze sa imenom Rokfelera, sponzorišu prevoz izbjeglica u Evropu.\nOna podsjeća na članak “Koliko će se Afrikanaca ustremiti ka Evropi?” profesora Univerziteta u Bremenu Gunara Hajzona, koji je obučavao oficire NATO-a, objavljen u junu, a u kojem se predviđa da će se u periodu od 2015. do 2050. godine u Evropi naći oko milijardu izbjeglica iz Afrike i sa Bliskog istoka, uglavnom omladine.\nBroj izbjeglica do sada je, prema najoptimističnijim procjenama, premašio 500.000, a, prema prognozi UN, do kraja godine dostići će cifru od milion, dok pesimistične procjene, kaže Ponomarjeva, govore da je moguće da se u narednim godinama u Evropu preseli oko 35 miliona muslimana.\n“Drugim riječima, ove nesrećne ljude neko svjesno šalje u Njemačku, govoreći im da ih tamo željno očekuju”, ističe Ponomarjeva, navodeći da izbjeglice imaju odličnu logistiku, znaju maršrute, prelaze i transportnu infrastrukturu na putu ka Njemačkoj – kako da se ponašaju sa policajcima, šta da kažu novinarima i slično.\nPonomarjeva ocjenjuje da je neko podstakao veliki talas migranata i podsjeća na analizu ruskog naučnika Vladimira Šalaka sa Instituta za filozofiju Ruske akademije nauka da su pozivi pod motom “Dobro došli, izbjeglice” putem “Tvitera” izbjeglicama da dođu u Evropu, prvenstveno u Njemačku, došli sa naloga iz Amerike i Velike Britanije.\nPonomarjeva navodi da je sada sasvim jasno da se društvene mreže i mobilne aplikacije, koje su široko korištene za “obojene revolucije” na Bliskom istoku, koriste za aktivaciju talasa izbjeglica, čiji značajni dio čine mladi muškarci starosti do 35 godina, koji sa sobom nose savremene mobilne telefone.\n“Društvene mreže, posebno `Tviter`, jedan su od najmoćnijih instrumenata društvenog inženjeringa i geopolitike – efikasniji od topova i pušaka”, zaključuje u intervjuu Srni Ponomarjeva.\n10 razloga zašto migranti nisu kao srpske izbeglice – Jadovno …\nSergej Lavrov: Trenutak istine u odnosima Rusije i Zapada …


TV Sombor i portal blizak vladajućoj stranci dobili po pola miliona - Sindikat novinara Srbije\nObjavljeni su rezultatim medijskog konkursa koji je raspisao Pokrajinski sekretarijat za kulturu, javno informisanje i odnose s verskim zajednicama.\nMedijima sa teritorije somborske samouprave opredeljeno je nešto više od dva miliona dinara, odnosno nepunih 17.500 evra. Predviđena sredstva, kako se može videti u službenom materijalu, biće usmerena za realizaciju sedam medijskih projekata sa ovog područja.\nNajznačajniju podršku, od po 500.000 hiljada dinara, dobiće televizija Sombor (ex RTV Sreće) i portal 025 kojim upravlja UG „Ja volim Sombor”. Obelodanjeno je da su lokalnoj televizija sredstva opredeljena za konkursni predlog „Svadbena zvona”, dok u slučaju udruženja na čijem je čelu Vanja Đekić, izabrani projekat nosi naziv „Кultura – trajna vrednost”.\nNedavno objavljeno istraživanje portala Subotičke, pokazuje da je predsednica UG „Ja volim Sombor” sa sedištem u Кolutu, koje upravlja lokalnim portalom povezanim sa ovdašnjom vlašću, tokom prethodne dve godine bila vrlo aktivna u nekoliko vojvođanskih komisija. Odlučivala je o dodeli medijskog novca u pojedinim samoupravama i to uglavnom kao predstavnica malo poznatog Saveza udruženja „Asocijacija radio-televizija Srbije”. Subotičke navode da je ona donosila odluke o dodeli sredstava preduzećima povezanim sa Vladanom Stefanovićem, predsednikom tog Saveza, kao i da se potom pojavljivala kao korisnik tog novca tokom realizacije projekata. Pored nje, po podacima tog portala, kao izdavalac fakture u realizaciji pojedinih aktivnosti evidentirano je i preduzeće „Media 025” na čijem je čelu, do gašenja, u drugoj polovini 2021. godine, bila Mirjana Đerić, članica Saveta MZ Кolut.\nPravo na vojvođanska medijska sredstava, prema odluci komisije, steklo je i preduzeće za radio i televizijske aktivnosti STV КA-54 – Televizija Fortuna. Projekat „Čuvari vremena” biće potpomugnut sa 350.000 dinara. „Pitanje pastiru” projektni predlog Radio Blagovesnika na raspolaganju će imati 250.000 dinara, dok će za „Naše danas – njihovo sutra” koji kandiduju Somborske novine biti usmereno 200.000 dinara.\nHrvatsko kulturno društvo Vladimir Nazor Stanišić će u saradnji sa Radio Fortunom realizovati 150.000 dinara vredan projektni predlog „Nedeljna jednosatna informativna emisija – Hrvatski glas”. Društvu sa ograničenom odgovornošću „Talasi Dunava 588” iz Sombora odobreno je sto hiljada dinara za projekat na rusinskom jeziku „Rusnaci našo sušedi”.


M. P. 22. februara 2019. 18:07\nProtesti koju su izbili u centru Kijeva krajem novembra 2013. godine bili su reakcija ukrajinske opozicije na odluku predsednika Viktora Janukoviča da obustavi pregovore o sklapanju Sporazuma o pridruživanju između Ukrajine i Evropske unije. U suštini, koraci ka „pridruživanju“ prekinuti su zbog stava ukrajinskih poslovnih krugova koji su saopštili da će sporazum sa EU ugroziti ekonomske odnose sa Rusijom, osnovnim spoljnotrgovinskim partnerom Ukrajine. Osim toga, država nije imala sredstava za prelazak na evropske trgovinske standarde.\nMeđutim, prozapadna opozicija nije bila zadovoljna odlukama koje je donela vlast, pa su se 21. novembra 2013. godine na Trgu nezavisnosti u centru Kijeva počeli okupljati demonstranti sa sloganima koji podržavaju asocijaciju sa EU i protive se saradnji sa Rusijom. Kijevski administrativni sud zabranio je demonstrantima da postavljaju šatore na Trgu nezavisnosti, ali oni su ignorisali tu odluku.\nU noći 30. novembra 2013. godine pripadnici ukrajinske specijalne policijske jedinice „Berkut“ započeli su pregovore sa učesnicima akcije zbog potrebe da se oslobodi centar Kijeva, ali demonstranti su gađali policiju kamenjem, flašama i bakljama. Bezbednosne snage su proterale demonstrante sa Trga, ali su se nakon toga na društvenim mrežama pojavile glasine o „devojci koju je ubila policija“ i o „pretučenoj deci“, iako te noći niko nije umro, a među privedenim osobama i žrtvama sukoba sa „Berkutom“ uglavnom su bili odrasli muškarci.\nVeć 1. decembra u centru Kijeva počelo je masovno okupljanje pristalica opozicije iz zapadne Ukrajine. Radikali koji su bili na strani „Evromajdana“ okupirali su nekoliko administrativnih zgrada u centru Kijeva i pokušali su izvedu napad na zgradu administracije predsednika.\nOni su više od dva sata tukli nenaoružane policajce, a to su na kraju zaustavile jedinice „Berkuta“. Od početka decembra 2013. do sredine februara 2014. godine demonstranti su nekoliko puta pokušali da zauzmu vladin kvart i ulice koje vode ka Trgu nezavisnosti, ali su odstupali pred policijskim snagama.\nTada su se lideri „Evromajdana“, poslanici Vrhovne rade — Arsenij Jacenjuk, Oleg Tjagnibok i Vitalij Kličko obratili zapadnim zemljama sa zahtevom da uvedu sankcije protiv Ukrajine. Pomoćnik američkog državnog sekretara za Evropu i Evroaziju Viktorija Nuland lično je posetila Kijev 11. decembra. Tom prilikom je razgovarala sa demonstrantima.\nKrajem decembra, situacija u ukrajinskoj prestonici se privremeno stabilizovala, jer demonstranti nisu bili dovoljno jaki da u tom momentu preuzmu vlast. U januaru 2014. godine pod pritiskom zapadnih zemalja Viktor Janukovič je ušao u pregovore sa liderima opozicije sa predlogom da se stvori koaliciona vlada.\nSituacija se pogoršala 18. februara 2014. godine, kada su demonstranti, uprkos tekućim pregovorima, pokušali da zauzmu vladin kvart, ali ih je policija sprečila u tome. Sledećeg dana pristalice opozicije počeli su sa masovnim napadima na zgrade Ministarstva unutrašnjih poslova Ukrajine i Službe bezbednosti u zapadnoj Ukrajini.\nDvadesetog februara članovi „Samoodbrane Majdana“ ponovo su pokušali da upadnu u zgradu predsedničke administracije, a nepoznati snajperisti su otvorili vatru kako na članove „Samoodbrane“, tako i na policiju. Pretpostavlja se da su snajperisti pucali iz zgrada hotela „Ukrajina“ i konzervatorijuma koji su bili pod kontrolom demonstranata.\nPrilikom tog napada poginulo je nekoliko desetina osoba. Zbog eskalacije nasilja, Viktor Janukovič, uz posredstvo ministara spoljnih poslova Nemačke, Poljske i Francuske, potpisao je sporazum koji je uključivao prekid nasilja, amnestiju, ustavnu reformu i prevremene izbore. Međutim, predstavnici pokreta „Desni sektor“ i „Samoodbrane Evromajdana“ izjavili su da im sporazum ne odgovara i obećali su da će nastaviti sa uzurpiranjem vlasti.\n„SAD i Evropa imale su slične interese po pitanju Ukrajine, ali različite ciljeve. Evropljani su hteli da oduzmu Kijev Rusiji, a Vašington je želeo da Rusija i Ukrajina postanu neprijatelji. SAD nisu zahtevale koalicionu vladu, nego im je bilo potrebno da na vlast dođe radikalna desnica. Oni su osramotili evropske ministre, koji su istupili kao garanti sporazuma“, izjavio je zamenik direktora Instituta zemalja Zajednice nezavisnih država Vladimir Žarihin.\nUoči napada na zgradu predsedničke administracije Viktor Janukovič je napustio Kijev i otputovao u Harkov. Demonstranti su 22. februara zauzeli vladin kvart. Tada je opozicija inicirala hitan sastanak Vrhovne rade. Radikali su pretnjama prisilili nekoliko desetina poslanika da dođu u zgradu Parlamenta, kako bi obezbedili kvorum i zatražili ostavku predsednika države.\nZa predsednika Vrhovne rade izabran je član „Narodnog fronta“ Aleksandar Turčinov, koji je sa te pozicije smenio predstavnika „Partije regiona“ Vladimira Ribaka.\nIstovremeno, Viktor Janukovič izjavio je da on ne namerava da podnese ostavku, ali ga je Vrhovna rada optužila „da se na neustavan način sam povukao sa dužnosti“ i raspisali su prevremene izbore. Aleksandar Turčinov je sledećeg dana izabran za vršioca dužnosti predsednika Ukrajine.\n„Takva procedura, kao što je svrgavanje predsednika sa vlasti, nije predviđena ukrajinskim zakonima. Postojala je institucija impičmenta, ali je za njeno pokretanje bilo neophodno formiranje specijalne komisije. Međutim, taj korak je bio moguć u određenim slučajevima, među kojima nije bilo napuštanje Kijeva. Nakon kršenja Ustava i drugih zakona, lica koja su došla na vlast u Kijevu postala su državni prestupnici“, rekao je Vladimir Žarihin.\nSa druge strane, politikolog Anton Haščenko smatra da snage, koje su 2014. godine došle na vlast u Ukrajini, sada pokušavaju da tumače norme nacionalnog prava u svoju korist i da opravdaju svoje postupke ideološkim motivima, ali to sada ništa ne menja.\n„Uprkos retoričkim tehnikama, ne može se sakriti suština događaja. To nije bila spontana manifestacija narodne volje. Demonstranti, koji su izvršili profesionalne upade u administrativne zgrade i upravu snaga bezbednosti, bili su pripremljeni. To je bio dobro isplaniran državni udar“, rekao je stručnjak u intervjuu za RT.\nPrema rečima člana Akademije političkih nauka Rusije Andreja Koškina, prevrat u Ukrajini uklapa se u klasičnu šemu „obojene revolucije“.\n„Postojale su tri faze događaja: haos, smena političkog režima i spoljna kontrola. Nema sumnje da se Ukrajinom sada upravlja spolja“, istakao je on.\nSagovornik je dodao da stvarnu situaciju u Ukrajini jasno prikazuje fotografija iz 2014. godine, na kojoj tadašnji potpredsednik SAD Džo Bajden u jednoj od sala u Vrhovnoj radi sedi na mestu „predsednika“ na čelu stola. Kasnije je Bajden rado spominjao događaj kako je primorao Petra Porošenka da smeni glavnog tužioca i kako ga je prisilio da sarađuje sa Arsenijem Jacenjukom.\n„Politički model koji je nametnuo ’Majdan‘ bio je neprihvatljiv za stanovnike Krima i Donbasa, koji su odbijali da se povinuju licima koja su izvršila državni udar. To je bio povod za Kijev da pusti glas o izmišljenoj ruskoj agresiji i potrebi da joj se odupre. Ta tema je omogućila Petru Porošenku da zauzme mesto predsednika države, a sada se tokom svoje predizborne kampanje ponovo vratio na tu temu. Cilj njegove militarističke retorike je da prikrije socijalno-ekonomske neuspehe evropske politike koju je izabrao“, konstatovao je Koškin.\nPrema rečima stručnjaka, ukrajinske vlasti su daleko od potreba i težnji običnog naroda, a zainteresovani su samo za realizaciju ličnih projekata.\n„Jedino što u Ukrajini trenutno napreduje, osim dugova, jeste biznis Petra Porošenka i ljudi iz njegovog okruženja. Prema medijskim izveštajima, bogatstvo predsednika Ukrajine višestruko se povećalo pet godina nakon ’Evromajdana‘“, istakao je stručnjak.\n„Kao rezultat akcija takozvane nove vlasti nominalni BDP Ukrajine pao je za više od 1,5 puta, penzije su smanjene skoro dva puta, prosečna zarada u dolarima još nije dostigla pokazatelje iz 2013. godine. Međutim, došlo je do porasta cena stanovanja i komunalnih usluga od pet do deset puta. Kao rezultat svega, danas je Ukrajina proglašena za najsiromašniju zemlju u Evropi“, dodao je Koškin.\nPritom, politikolog je istakao da je objektivna statistika glavni neprijatelj kijevskog režima.\n„Šta bi bolje opisalo stanje u Ukrajini od činjenice da oko 10 miliona njenih radno sposobnih građana traži posao u drugim zemljama“, naglasio je stručnjak.\nKoškin ističe da zbog svega toga razgovori o uspesima Kijeva u dobijanju tomosa od Vaseljenske patrijaršije ili o snabdevanju vojske oružjem zvuče kao sofisticirano ismevanje.\nPrema procenama stručnjaka, poverenje građana u ukrajinsku vlast pet godina nakon „Evromajdana“ dostiglo je rekordno nizak nivo.\n„Prema podacima ukrajinskih sociologa, Porošenku ne veruje oko 80 odsto Ukrajinaca. Izgleda da je to istina. Činjenica da šoumen Vladimir Zelenski ima najviši rejting jasan je znak očaja. Ljudi su spremniji da glasaju za komičara, nego za one koji su došli na vlast 2014. godine. Glasanje na predstojećim predsedničkim izborima će najverovatnije u velikoj meri biti protestno. Istovremeno, mnogi se plaše kandidata koji pozivaju na dijalog sa Moskvom, što je efekat petogodišnje rusofobne propagande i blokiranja pristupa alternativnim izvorima informacija“, smatra Koškin.\nOn je dodao da su u svemu tome Ukrajinci žestoko prevareni.\n„U Ukrajini vladaju siromaštvo i militantni nacionalizam. Njenim stanovnicima je obećano ravnopravno članstvo u Evropskoj uniji, ali umesto ka EU, država korača u propast“, zaključio je Koškin.


19-05-2019 12:28 Svet Planeta\n- SAD su sada umešane u najveće sukobe na svetu koji imaju potencijal da prerastu u rat, a na mestu vozača na sva tri fronta je DŽon Bolton, jedan od najzagriženijih vernika u američku vojnu silu u istoriji Bele kuće - navodi list.\n"Gardijan" ocenjuje da je Bolton poslednje četiri decenije "inventar" američke spoljne politike, te da je sve vreme zagovarao najoštrije stavove po bilo kom pitanju koje je pred njega stavljeno.\n- On istinski veruje da je svet sa Amerikom kao predvodnikom bolje i bezbednije mesto, ne samo za nas, već i za celi svet - rekao je Mark Grumbridž, koji je radio za Boltona više od 10 godina.\nČini se da je Bolton igrao ključnu ulogu neuspehu drugog samita američkog predsednika Donalda Trampa sa liderom Severne Koreje Kim DŽong Unom u februaru, kada je sastavio maksimalističku listu zahteva za razoružanje u smislu "sve ili ništa", a što je Pjongjang odbacio, navodi "Gardijan".\nIsti izvor navodi da je Bolton u centru pažnje i kada je reč o Venecueli, s obzirom da je naglasniji američki zagovornik promene režima u toj zemlji.\n- On je u tu svrhu čak snimio video na kome uzaludno poziva pomoćnike predsednika Nikolasa Madura da napuste svog lidera - podseća "Gardijan" i dodaje da se Bolton zalagao da američka Južna vojna komanda nađe agresivnije rešenje za predsednika Venecuele Nikolasa Madura.\nU brzopoteznoj eskalaciji tenzija sa Iranom, Bolton je opet preuzeo incijativu promovisanjem vojnog raspoređivanja u Persijskom zalivu, navodi "Gardijan".\nList piše da je Bolton naljutio pojedince u Pentagonu, ali i obaveštajne agencije senzacionalističkim spinovanjem podataka o kretanju iranske vojske.\n"Gardijan" navodi da je Bolton imao veoma neobičan sastanak o Iranu 29. aprila, ali ne u Beloj kući, već u sedištu Centralne obaveštajne agencije, što podseća na vreme pred rat u Iraku, kada je Dik Čejni, tadašnji američki potpredsednik, učinio istu stvar.\nOpisujući stav i ponašanje Boltona, list podseća na epizodu sa brazilskim diplomatom Hozeom Bustanijem, koji je bio generalni direktor Organizacije za zabranu hemijskog oružja i koji je uspeo da ubedi Libiju i Irak da potpišu konvenciju o hemijskom oružju.\n- Činjenica da su Libija i Irak potpisale konvenciju potkopavala je američku strategiju rata sa tadašnjim predsednikom Iraka Sadamom Huseinom i Vašington je bio besan i insistirao je da je Bustani time prekoračio mandat - podseća "Gardijan".\nList piše da je Bolton, koji je tada bio podsekretar za kontrolu oružja i nije kreirao, već je provodio politiku, u februaru 2002. godine zapretio Bustaniju da se odmah povuče, što je ovaj odbio.\n- Bustani je kasnije rekao da mu je Bolton dao rok od 24 časa da se povuče i da, ukoliko odbije, Amerikanci odlično znaju gde žive njegova deca - piše "Gardijan".\nBustani, čija su dva sina tada radila u NJujorku, bio je zaprepašćen ali ipak nije popustio. Međutin, administracija predsednika DŽordža Buša ipak ga je kasnije smenila.\nPročitajte OVDE šta je to potvrdio Erdogan i nabio prst u oko Amerima.


POLICIJA U POTRAZI ZA DOKAZIMA: Ubistvo majke iz Kalifornije slučaj pogrešnog identiteta? (FOTO) | Novosti.rs\nU saopštenju policije okruga Frezno navodi se da je Žaklin Flores (25) sedela u parkiranim kolima, sa ćerkom na zadnjem sedištu, kada je pogođena u glavu, javlja CNN.\n- Na sreću, dete nije povređeno, ali je metak ušao kroz zadnji prozor gde je dete sedelo - navodi se u saopštenju policije.\nFloresova je prebačena u lokalnu bolnicu u teškom stanju i umrla je tri dana kasnije, saopštila je danas policija na svom Tviter nalogu.\nTINEJDŽERKA IZBOLA ŽENU KOJA JE VOZILA TAKSI: Žrtva pokušala da pobegne, kalifornijska policija zatekla jeziv prizor\n12. 07. 2021. u 17:09\nU policijskom saopštenju se navodi da istražitelji ne veruju da je ona bila predviđena meta.\n- Ovaj besmisleni čin nasilja je možda bio slučaj pogrešnog identiteta - saopštila je policija i pozvala javnost da svako ko ima bilo kakve dokaze, uključujuci video zapise i slike, dostavi iste policiji.\nubistvo žene kalifornija vesti Ubistvo u Kaliforniji Žaklin Flores


Neverovatno – Novi Sad finansira PUPS sa 2 miliona dinara?! – Gerila\nGerila > Društvo > Neverovatno – Novi Sad finansira PUPS sa 2 miliona dinara?!\nobjavljeno na Jan. 05, 2018 u 3:47 pm 05/01/2018\nNa poslednjem, trećem ovogodišnjem gradskom konkursu za finansiranje projekata udruženja građana iz oblasti socijalne zaštite, sav novac otišao je Udruženju penzionera grada Novog Sada koje je blisko Partiji udruženih penzionera Srbije (PUPS), piše Vojvođanski istraživačko-analitički centar (VOICE).\nNa konkurs je bilo prijavljeno još 13 programa.\nPROČITAJTE JOŠ: Kraj balade? “Beograd na vodi” doživeo potpuno krah?!\nGradsko veće donelo je sredinom novembra zaključak kojim su sredstva za rehabilitaciju i klimatski oporavak starijih lica u iznosu od 2,2 miliona dinara dodeljena Udruženju penzionera grada Novog Sada, a novac je dodeljen na predlog komisije za dodelu sredstava čiji je predsednik Tihomir Nikolić, koji je ujedno i gradski većnik zadužen za oblast socijalne zaštite, predsednik novosadskog odbora i član Glavnog odbora PUPS-a.\n“Njegova partijska pripadnost ne bi bila problem da predsednik Udruženja penzionera grada Novog Sada nije Momo Čolaković, njegov partijski kolega, potpredsednik, takođe član Glavnog odbora i poslanik PUPS-a u republičkoj skupštini”, navodi VOICE.\nNovca na ovogodišnjim gradskim konkursima iz oblasti socijalne zaštite za novosadske penzionere predvođene Čolakovićem nije bilo samo na prvom konkursu, na koji se nisu ni prijavili, dok su na drugom dobili 350.000 dinara, piše VOICE.\nOvo udruženje penzionera jedino je udruženje penzionera koje je dobijalo novac ove godine i od Pokrajinske vlade. Na dva konkursa Pokrajinskog sekretarijata za socijalnu politiku, demografiju i ravnopravnost polova dodeljeno im je po 300.000 dinara, navodi VOICE i dodaje da je ove godine godine to udruženje od grada Novog Sada i Pokrajinske vlade dobilo ukupno 3,15 miliona dinara.\nVOICE je naveo da od Službe za odnose sa javnošću grada Novog Sada nije dobio odgovore na pitanja upućena Tihomiru Nikoliću, a bez odgovora su ostala i pitanja zbog čega je sav novac na trećem konkursu otišao jednom udruženju, koji su bili kriterijumi za dodelu novca, kao ni da li vidi sukob interesa u činjenici da su on kao predsednik komisije koja dodeljuje javni novac i predsednik udruženja kome je novac dodeljen partijske kolege.\nMomo Čolaković, predsednik Udruženja penzionera grada Novog Sada, rekao je za VOICE da ne vidi nikakav sukob interesa u činjenici da je njegov partijski kolega predsednik komisije, a on predsednik jedinog udruženja kom je dodeljen novac.\n“Taj novac namenjen je za odlazak penzionera u banju. U banju svake godine u saradnji sa gradom ide 400 penzionera i tako je proslednje četiri godine. Sve u vezi sa tim konkursom je u skladu sa pravilnikom i dogovoreno sa gradom, a tako će biti i ubuduće”, kazao je Čolaković za VOICE.


Vreme 1265 - : Zdravstveni protokoli avio-kompanija -->\nLufthansa, vlasnik Germanwingsa, važi za avio-kompaniju sa najkvalitetnijim i najstrožim programom skrininga prilikom školovanja svojih pilota "od nule". Pre nego što zainteresovani tinejdžer dobije šansu da započne svoju dvogodišnju obuku za pilota i kasnije se direktno zaposli u Lufthansi (ili Germanwingsu), proći će detaljne intervjue i psihološka testiranja. Škola u Bremenu poznata je po tome što gotovo 90 odsto prvobitno prijavljenih ne prođe dalje\nPre bilo kakvog kontakta sa budućim profesorima i instruktorima letenja oni prolaze trodnevni maraton testova u koje spadaju i psihološki. Pre početka obuke, ukoliko budu primljeni u program, obavljaju takođe detaljne medicinske preglede uz testiranje na drogu i druge nedozvoljene supstance.\nU većini škola letenja (koje nisu direktno vezane za avio--kompanije) u Velikoj Britaniji, kandidati ne rade posebne psihološke testove, već testove fokusirane na nečiju sposobnost da nauči da leti. U Sjedinjenim Američkim Državama posle 11. septembra procedure i praćenje studenata-pilota striktni su i slojeviti. Pored psihološkog testiranja prilikom prvobitnog dobijanja rejtinga i dozvola detaljno se proveravaju sve dostupne stavke u medicinskoj istoriji kandidata, prethodni dokazi o psihijatrijskim problemima ili lečenju i sl. Detaljni psihološki testovi uključuju neurokognitivne evaluacije, test inteligencije i testove koji su smišljeni da skeniraju sposobnosti i brzine donošenja odluka – karakteristike ključne za letače. Ukoliko se testovi ličnosti dobro urade, stav je FAA (američkog regulatornog vazduhoplovnog tela), stanja kao što su paranoja, depresija i šizofrenija se mogu detektovati u ranoj fazi pilotske obuke.\nU većini zemalja nacionalna vazduhoplovna regulatorna tela zahtevaju jednostavnije naknadne redovne preglede jednom kada se pilot osposobi sa potrebnim dozvolama i rejtinzima sa kojima se prijavljuje za rad u avio-kompaniji. U delu vezanom za psihološka testiranja odgovara se na opšta pitanja o njihovom raspoloženju, odnosima u porodici, periodima odmora, da li su skoro imali osećanja slična depresiji ili samoubilačke nagone.\nLekar specijalista za vazduhoplovnu medicinu ili AME (Aeromedical Examiner) je osoba koja je ovlašćena od nacionalnog regulatornog tela da obavlja ovakve preglede. Njegova originalna medicinska specijalnost može biti različita, od hirurga do psihologa, on vrši pregled, prikuplja sve potrebne testove koje pilot uradi kod drugih specijalista i izdaje konačnu odluku (potpis) o osposobljenosti pilota ili kabinskog osoblja za letenje.\nKada su veće svetske avio-kompanije u pitanju, jedan AME nekada može biti zadužen za celu kompaniju, kao što je to na primer slučaj u najvećoj evropskoj niskotarifnoj kompaniji Rajaner. Jedan AME pregleda sve njihove pilote čija je baza u Velikoj Britaniji i on je u isto vreme osoba koja je ovlašćena od strane nacionalnog regulatornog tela da takođe proverava kabinsko osoblje. Kompanijski i nacionalni AME standardi se negde poklapaju a negde su obično stroži oni koje same kompanije primenjuju.\nTako je i u Srbiji. Nekadašnje komisije od više specijalista zamenila su objedinjena evropska pravila Agencije za bezbednost vazdušnog saobraćaja (EASA) koja su uvela institut AME specijaliste, koji na mnogo uopšteniji način obavlja preglede u poređenju sa pravilima od pre 2006. godine. Pilot koji je zaposlen u nekoj avio-kompaniji u Srbiji može se pregledati na VMA i njenom VMI – Vazduhoplovno-medicinskom institutu (sertifikovan i za civilne preglede), u Ordinaciji medicine rada – Vazduhoplovno-medicinskom centru na aerodromu Surčin koji je u sastavu kompanije Er Srbija i u jednom beogradskom domu zdravlja koji ima svog AME-a.\nKao i u svetu, kod nas je AME specijalista odgovoran za obavljanje kompletnog zdravstvenog pregleda – na prvom pregledu koji pilot uradi on dobija nalaze drugih disciplina (oftalmologa, otorinolaringologa, kardiologa i dr.), dok na svakom sledećem godišnjem pregledu (ako su piloti u pitanju) on samo prati promene i konstatuje potrebne detaljnije kontrole. Ovo predstavlja minimum propisane nacionalne regulative, ali ih centri kao onaj u sastavu Er Srbije striktnije primenjuju jer u isto vreme svoje preglede obavljaju u okviru Zakona o bezbednosti i zdravlju na radu. Tako se i u Srbiji primenjuje proširenje standarda u okviru kojih kompanije detaljnije prate svoje letačko i kabinsko osoblje (psihološki testovi se redovno rade) i po potrebi im nalažu dodatne zdravstvene preglede.\nEvidentno je da je masovnost modernog komercijalnog vazdušnog transporta uslovila i pojednostavljenje procedura koje su propisane za zdravstvene kontrole koje uključuju i psihološke evaluacije. To nikako ne znači da su standardi niži već da nisu komplikovani i dugotrajni kao što su bili pre 10 i više godina. Avio-kompanije imaju pravo da dodatno testiraju svoje zaposlene uz mnogo detaljnije praćenje njihovog stanja iz ugla posebnih sektora koji sebe i nazivaju "bezbednost letenja". Verovatnoća da se psihički obolela osoba provuče kroz ovu dobro organizovanu mrežu ista je kao i u drugim industrijama, koje retko imaju ovako striktno propisane i primenjene standarde.\nAutor je urednik portala TangoSix.rs


Na keju organizovan humanitarni bazar za malu Lanu\n1. avgusta 2021. - 22:34\nNa Zemunskom keju održava se humanitarni bazar na kome se prikuplja novčana pomoć za dvogodišnju devojčicu Lanu Jovanović, koja boluje od spinalne mišićne atrofije tipa 1. Bazar organizuje Fejsbuk grupa podrške “Zemun za Lanu Jovanović”.\nNažalost, kako saznajemo od Gordana Ernjaković i Dušanke Lukić iz grupe “Zemun za Lanu Jovanović”, Lanino zdravstveno stanje se izvesno vreme nakon primanja terapije u Sjedinjenim Američkim Državama pogoršalo, te je potrebno sakupiti još 200.000 dolara kako bi se izmirio dug za produženo bolničko lečenje. Lana je u bolnici zbog virusne infekcije morala ostati na intenzivnoj nezi.\n– Molimo sve ljude dobre volje da pomognu našoj Lanici da završi svoje lečenje – rekle su za Beograd na Blic Gordana i Dušanka iz pomenute grupe podrške maloj Lani.\nPrethodni tekstUmesto putnih prelaza niče nadvožnjak na brzoj pruzi Zemun-Stara Pazova\nSledeći tekstVremeplov, 2. avgust


Jevtić i Houp o novim USAID-ovim projektima | KoSSev\nJevtić i Houp o novim USAID-ovim projektima\nSreda 13. decembar 2017, 14:36\nNovi USAID-ov projekat (LEGO) koji za cilј ima jačanje kapaciteta nevećinskih opština, učešće nevećinskih zajednica u procesu donošenja odluka i upravlјanja institucijama i koji će imati značajan uticaj na društvo u celini - bila je ključna tema sastanka potpredsednika kosovske vlade i ministra za zajednice i povratak, Dalibora Jevtića i šefa USAID-a na Kosovu, Džejmsa Houpa. Na sastanku u Prištini istaknuta je i, kako se navodi u saopštenju dostavljenom medijima iz ovog ministarstva - odlična saradnja USAID-a i ambasade Amerike sa kosovskim ministarstvom za zajednice i povratak.\nProjekat LEGO obuhvataće svih 10 opština sa srpskom većinom kao i opštine Istok, Klina, Dragaš i Obilić. Dvojica sagovornika razgovarali su i o drugim projektima ove agencije.\nNa sastanku je bilo reči i o procesu povratka koji je ministar Jevtić ocenio kao veoma loš, posebno u 2017. godini, saopšteno je takođe.\n"Projekti USAID-a i ambasade Amerike na Kosovu su jako uspešni i sa takvim projektima se treba i nastaviti. Tokom moje posete februara naredne godine Vašingtonu ja ću američkim zvaničnicima objasniti da su oni Kosovu preko potrebni i da sa njima treba nastaviti, jer iskustva govore da su svi dosadašnji implementirani projekti i programi USAID-a dali konkretne rezultate," kazao je Jevtić.\nKao veoma bitan istaknut je i novi projekat koji će pomoći u delu vladavine prava i lakšeg i jednostavnijeg pristupa pripadnika nevećinskih zajednica praovosuđu na Kosovu, navodi se takođe u saopštenju, što je, ocenio je Jevtić, posebno važno, jer je, dodaje se - problem uzurpirane imovine veliki u procesu ostvarivanja osnovnih lјudskih prava na Kosovu.\nDvojica zvaničnika su se na kraju sastanka saglasila i da će se nastaviti saradnja USAID-a i ovog ministarstva i da će komunikacija i koordinacija biti svakodnevna kako bi se zajednički radilo na svim važnim pitanjima u kojima USAID može da pomogne.


Skot zadovoljan novim vibrcijama Beograda o sporazumu sa Prištinom | Radio Kosovska Mitrovica\nSkot zadovoljan novim vibrcijama Beograda o sporazumu sa Prištinom\n19. September, 2018 11:40 |\nAmerički ambasador Kajl Skot izrazio je danas zadovoljstvo „novim vibracijama“ koje, kako je rekao, vidi u Beogradu u vezi postizanja sporazuma sa Prištinom i dodao da SAD žele iznalaženje fleksibilnog i trajnog rešenja tog pitanja.\nSkot je na konferenciji Beznbednosni izazvoi zapadnog balkana, u organizaciji Centra za spoljnu politku izrazio očekivanje da će Beograd i Priština postići sveobuhvatni sprazum koji će doneti zadovljstvo obema stranma.\nOslanjamo se na mudrost Federike Mogerini, dodao je Skot i ponovio da Srbije Aleksandar Vučić i kosovski predsednik Hašim Tači imaju punu pdršku SAD u precesu iznalaženja rešenja.\nSkot je ocenio da na prostoru Zapadnog Balkana vidi tri kriična pitanja za stabilnost a to su dijalog Beograd i Pristine, probleme oko imena Makedonije, i one oko opstanka BiH.\nPozdravio je hrabrost lidera Makedonje i Grčke da reše probleme, što će dovesti do bržeg približavanja Makedonije u EU i ekonomskog napretka zemje. Ambasador je dodao da takav brz napredak, ipak, ne vidi u BiH.\nOcenio kao drobro što svaka zemlja Zapadnog Balkana svoju budućnost vidi u EU.\n„Svi delimo zajedničku viziju prosperitentne budućnosti“, rekao je ambasador Skot.\nOn je naveo da napredak Beoograda i Prištine, kao i Makedonije i BiH zavisi od volje za saranjom i stava o donošenju teške odluke koja vodi prihvatljivog kompromisa